
ŞCOALA MONOGRAFIEI SOCIOLOGICE 

DE H. H. STAHL 

ot afirma, cu deplină convingere, că Monografia Sociologică, adică ceea- 

P ce alcătueşte temeiul şcoalei sociologice a Profesorului Guşti, a avut 
asupra unei bune părţi a intelectualităţii tinere româneşti, o înrâurire 
atât de puternică, încât poate fi socotită drept o revoluţie spirituală. Pornită 
la început în marginile restrânse ale unui Seminar Sociologic, ea a crescut 
încetul cu încetul, astfel încât o putem vedea astăzi prefăcând zone din ce în 
ce mai mari ale opiniei publice, şi, ca atare, interesând şi cercurile ştiinţifice 
din străinătate. 

Ca unul care am mândria de a fi luat parte la toate campaniile de Monografie 
Sociologică, lipsind doar cele cinci zile ale celei dintâi încercări din 1925, mă simt 
îndemnat să-mi lămuresc mie însumi pricinile pentru care această înrâurire a putut avea 
loc, şi, în acelaş timp, să aştern, pentru alţii, câteva scurte însemnări, cu privire la 
istoricul de până acum al acestei mişcări. 1 ) 

Găsesc două mari pricini hotărîtoare: calităţile doctrinei şi situaţia socială de la noi. 

A. — Calităţile doctrinei. 

Monografia Sociologică nu este, teoretic judecând, un fragment, cu valoare de 
anexă, pe lângă un sistem sociologic. Ci, a fost de la început gândită ca miez şi ca punct 
de plecare a întregei Sociologii. 

O afirmă foarte răspicat Profesorul Guşti în lecţia sa inaugurală din Iaşi 1910. 

„Ne vom păzi în cercetările noastre de toate defectele aşa ziselor „cercetări” 
sociologice şi etice de astăzi, cari sufăr mai ales de două mari defecte: de generalizări şi 
analogii pripite. Pentru aceasta vom inaugura în cercetările noastre monografiile 
sociologice şi etice". 

„întreaga noastră muncă o vom concentra într’un Seminar Sociologic. Acest Seminar va 
deveni obiectul celei mai încordate atenţiunii a noastre" 2 ). 

Deşi catedra pe care o ocupa pe vremea aceea, era de Istoria Filosofiei greceşti, 
profesia de credinţă a tânărului profesor, care mai târziu trebuia să devină profesia 
noastră de credinţă, răsbate în cuvinte limpezi: 

1) Vezi, pentru toate cele spuse aci, mai ales cu privire la acţiunea practică monografică, studiul 
mai vechi al D-lui Traian Herseni: 7 ani de acţiune monografică. Arhiva Anul X. 

2) GuştiD„ Profesor-Agregat la Universitatea din laşi: Introducere la cursul de Istoria Filosofiei 
greceşti, Etică şi Sociologie. Tipografia Gobl. Bucureşti, 1910. 

lbd. Introducere îji Sociologia generală. Foaie volantă cuprinzând un program ae curs 
universitar, al cărui ultim punct prevede, ca o încoronare, „necesitatea monografiilor sooiologice". 

„Este timpul, cred, ca studiul ştiinţelor sociale, studiul problemelor sociale 
româneşti, să se strămute şi la noi în ţară, ca în Germania, din. comisiunile parlamentare 
şi din ministere, în universităţi. Iată, de pildă, aşa zisa „chestiune ţărănească"! Ce câmp 
vast de cercetări pentru cine o priveşte din punctul de vedere cultural, sufletesc, 
religios, economic, statistic, politic, juridic. Ce interesantă ar fi această chestiune din 
punctul de vedere sociologic- sintetic, dar ce emoţionantă ar fi această chestiune şi din 
punctul de vedere al dreptăţii politice şi al ideilor etice ale personalităţii şi culturii!" 

Această obligaţie luată atunci, de a lucra la constituirea sociologiei ştiinţifice pe 
calea monografiei sociologice şi, în deosebi, prin studiul acelei părţi din realitatea 
socială românească pe care o constituia satul, a fost executată stăruitor de atunci 
încoace. Şcoala de sociologie din Bucureşti este, toată, rodul făgăduinţii dată atunci, la 
deschiderea celui dintâiu curs. Iată una din acele potriviri între făgăduială dată şi cuvânt 
ţinut, între gând şi faptă, care constituesc chezăşia maturităţii depline. 

In mijlocul haosului de acţiuni individuale sporadice, ivindu-se astăzi ca să piară 
mâine, pornind dintr’odată vijelios, ca să sfârşească curând obosite, ori prin trădătoare 
întoarceri în loc, (ceeace din nefericire caracterizează prea multe din acţiunile 
omeneşti), fără îndoială că doctrina Profesorului Guşti ne-a atras prin certitudinea pe 
care ne-o dădea că munca noastră nu se va irosi pe căi întâmplătoare, ci se va aduna 
toată în jurul aceluiaş ţel statornic. 

Atâta n’ar fi fost însă de ajuns. Munca oamenilor mulţi (şi, prin firea ei, munca 
monografică este o astfel de muncă) trebue să fie sistematizată. Sistemele păcătuesc însă 
prin rigiditatea lor. Ele te obligă să crezi într’un singur chip, hieratic, încremenit, 
ceeace jigneşte, deseori, pe aceia, cari având o experienţă proprie de viaţă, vor să şi 
gândească pe seama lor. Sistemul sociologic al Profesorului Guşti are însă, în afară de 
alte merite de ordin teoretic asupra cărora nu mi se cade să vorbesc în acest loc, o 
necontestată calitate practică: aceea de a nu fi supărător pentru nicio gândire originală, 
el neexercitând niciun fel de teroare dogmatică asupra cercetătorului izolat, ci dim¬ 
potrivă, dându-i în mână o unealtă de lucru, cu întrebuinţări multiple, cât se poate de 
comod. 

Acest caracter al doctrinei Profesorului nu a fost destul de reliefat până acum. Este 
de aceea de datoria mea să o fac, pentrucă datorită lui s’a putut duce acţiunea 
monografică, strângându-se laolaltă sutele de monografişti cari, rând pe rând, au lucrat 
în tovărăşia noastră ştiinţifică. 

Trebue să mărturisesc că formaţia noastră iniţială, a elevilor Profesorului Guşti, era 
cât se poate de diversă. Personal, veneam din tabăra gândirii sociologiei marxiste. Până 
şi astăzi tânjesc după un ideal de rigurositate, dacă nu desigur scientistă, în tot cazul 
ştiinţifică, în înţelesul cel mai strict al cuvântului. D-l Mircea Vulcănescu stătea 
dimpotrivă, la polul opus, al gândirii fenomenologice. Şi asemeni multe alte deosebiri, 
fie esenţiale, de atitudine filosofică, fie de metodă de lucru, fie de temperamente, erau, 

încă, nenumărate în însăş tabăra „sociologilor", elevi direcţi ai Profesorului Guşti. Şi nu 
trebue să uităm că în monografii au lucrat atâţia: geografi, medici, psihologi, 
psihotehnicieni, filologi, folclorişti, agronomi, economişti, jurişti ş. a. m. d., 
reprezentând formaţii intelectuale atât de diverse! Cu toate acestea, am putut cu toţii 
lucra, strânşi laolaltă într’o desăvârşită colaborare ştiinţifică, primind cu toţii să avem 
aceeaş atitudine faţă de obiectul de cercetat, să întrebuinţăm aceleaşi sisteme de clasare, 
aceleaşi ipoteze de lucru şi aceleaşi metode de investigaţie. 

Suntem poate singurii, noi, cei din şcoala sociologică din Bucureşti cari ne-am 
făcut un punct de onoare din sistemul muncii colective şi cari am reuşit să lucrăm astfel 
într’o permanentă colaborare. Uneori ea este mărturisită şi în public prin duble 
iscălituri. Dar de atâtea ori rămâne tacită. Aş avea dreptul să iscălesc atâtea fragmente 
din studiile prietenilor mei, pe cât ar avea şi ei dreptul să iscălească pasagii din studiile 

Această perfectă înţelegere teoretică ,şi practică, stabilită în ciuda deosebirilor 
dintre noi, cu alte cuvinte adoptarea unor puncte de vedere şi unui sistem comun, nu s’a 
făcut numai dintr’o simplă condescendenţă faţă de profesorul nostru, ci ea se datoreşte 
exclusiv unor calităţi obiective ale sistemului de sociologie al Profesorului Guşti. 

In ce anume constă calitatea aceasta a sistemului, care permite acomodarea perfectă 
a oricărui cercetător al realităţii, la el? 

Credinţa mea este că răspunsul îl găsim în faptul că sistemul monografiei 
sociologice nu este exclusiv un răspuns teoretic dat întrebărilor sociologiei, ci în primul 
rând, este o bază pentru orice sociologie posibilă, o sistematizare a tuturor întrebărilor 
sociologiei. 

Profesorul Guşti îşi centrează întreaga sa învăţătură, — şi vorbesc mai ales de 
învăţătura sa orală, de la care atâţia au tras foloase, chiar când nu o mărturisesc — în 
jurul unui atac sistematic dat împotriva sociologiilor parţiale, adică tocmai împotriva 
acelor răspunsuri pripite cari nu au în vedere decât numai o parte din întrebările 
sociologiei şi cari, deci, greşesc într'un chip deosebit de grav: nu prin greşală totală, ci 
prin tăinuirea unei părţi de adevăr. 

Aşa. Profesorul nostru ne-a învăţat să citim pe antropogeografi, dar să nu credem 
că factorul geografic, exclusiv, cauzează societatea. Să cetim pe rasişti, pe antropologi şi 
higienişti sociali, dar să nu credem că doar condiţiile biologice sunt hotărîtoare. Să 
facem psihologie socială, dar să nu întârziem aci. Să iubim şi să cercetăm trecutul, dar 
nu în pofida prezentului. Să ştim ce rol are viaţa spirituală în societatea oamenilor, dar 
să nu uităm că şi economicul îşi are un cuvânt greu de spus. In scurt, să căutăm a nu uita 
şi a nu trece cu vederea niciuna din problemele vieţii sociale, plecând de la premiza că 
oridecâteori am ajunge să credem într’o cauză unică a vieţii sociale, prin aceasta însăş 
avem certitudinea că greşim. 

Dar dacă toate sociologiile parţiale, care cuprind o parte de adevăr, niciuna 
neavând deplină dreptate, nu pot fi primite ca atare, ele ne pot totuş 

folosi la ceva: anume să socotim afirmaţiile acestor sociologii parţiale, nu drept 
adevăruri absolute, ci doar ca puncte de plecare, cu valoare relativă de ipoteze de lucru. 
La teren, în cercetarea realităţii sociale, vom trece deci în revistă, rând pe rând, toate 
aceste probleme puse în relief de sociologiile parţiale. Nu încercăm o clasificare 
ierarhică a lor, ci teoretic aşezăm pe o treaptă de egalitate toţi factorii pe cari în 
sociologiile clasice de până acuma îi întâlnim, rând pe rând, socotiţi ca având valoare de 
cauze exclusive ale vieţii sociale. Admitem deci, între ele toate, o legătură neutră, de 
felul aceleia care uneşte liniile paralele. 

Legea paralelismului sociologic, socotită ca ipoteză de lucru la teren, este şi 
trebueşte de aceea să fie primită de către absolut orişice cercetător de bună credinţă, 
căci ea nu este nimic altceva decât încercarea de a lua în seamă toţi factorii vieţii 
sociale, fără a stabili între ei o ierarhie. Legea paralelismului sociologic nu este deci 
decât un registru-inventar al datoriilor pe care sociologul le are de îndeplinit, al 
întrebărilor la care cercetarea ştiinţifică urmează a da răspuns. Se poate foarte bine 
întâmpla ca răspunsul pe care-1 primim din partea realităţii să ne ducă la stabilirea unei 
anumite ierarhii între factorii sociali, de pildă dând unuia dintre ei o valoare funcţională 
deosebită, de variabilă independentă, a cărui schimbare atrage după sine o serie de alte 
variaţii concomitente. Dar această chestiune iscătoare de controverse nesfârşite, aparţine 
unei alte etape decât aceea a cercetării, unei etape de târzie interpretare. La teren, unde 
nu trebue să lucrăm cu teorii gata făcute, ci numai cu ipoteze care să ne permită 
aplicarea corectă şi fructuoasă a raţionamentului experimental, purtând asupra 
observaţiilor sistematice ce vom fi făcut, această ipoteză a paralelismului este singura 
admisibilă. Din oricare şcoală sociologică ai face parte şi oricât de intransigent doctrinar 
ai fi, nu o poţi refuza. 

Desigur că o asemenea ipoteză de lucru presupunea neapărat alcătuirea unui 
inventar sistematic şi complet al tuturor pricinilor de înrâurire a societăţii precum şi a 
felurilor ei de a fi. 

Rezolvarea acestei probleme a fost dată de către Profesorul Guşti într’o schemă 
care a ajuns astăzi foarte populară: este schema cadrelor şi a manifestărilor, unealta 
noastră cea mai de preţ. 

Pentru toţi cei cari au crescut, direct sau indirect, la şcoala sociologică din 
Bucureşti, rezolvarea orişicărei probleme se face după o prealabilă trecere a ei prin 
ciurul cadrelor şi al manifestărilor. Uneori, între noi, glumim asemănând sistemul 
nostru cu maşina de gândit al lui Raymond Lule. Cu deosebirea că alchimistul şi 
logicianul medieval căuta să obţie, mecanic, răspunsuri la o problemă; pe când noi 
căutăm să obţinem, mecanic, seria de întrebări ce trebuie să punem problemei noastre. 
Maşina noastră de gândit are un rol mnemotehnic, anume acela de a ne sili să nu uităm 
niciuna din problemele sociologiei. Ea ne sileşte deci să ne amintim că înţelegerea unui 
fenomen social nu o avem decât după ce vom fi studiat condiţiile geografice, spaţiale, 
unde el 

apare, oamenii cari sunt părtaşi la el, psihologia lor, trecutul lor şi al grupului lor social 
şi, pe de altă parte, aspectele deosebite şi multiple, spirituale, economice, juridice şi 
politice ale zisului fenomen. 

Seria aceasta de întrebări nu poate fi refuzată de către un cercetător la teren. Intr'o 
cercetare a realităţii, adică într’o cercetare care porneşte dela presupoziţia logică a 
existenţii unei realităţi exterioare nouă, nimeni nu poate refuza să treacă în revistă toate 
aceste înfăţişări şi condiţii de apariţie ale unei anume realităţi. Sistemul cadrelor şi al 
manifestărilor doar atât pretinde: să iei în seamă toate întrebările. Răspunsul rămâne să 
fie dat, pe proprie răspundere, de către fiecare cercetător în parte, faţă în faţă cu 
realitatea. 

Această calitate a doctrinei şcoalei de sociologie din Bucuretşi o socotesc eu a fi 
secretul succesului ei. Datorită spiritului ei, criticist în primul rând, s’au putut strânge 
laolaltă monografiştii. 

Nu trebuie uitat apoi să monografia ea însăş, ca fapt de viaţă socială, este şi o şcoală 
de obiectivitate ştiinţifică şi de muncă în comun. Mai întâiu. realitatea îţi stă veşnic în 
faţă. Şi ce plină de învăţăminte nu este această realitate, mai ales pentru tinerii eşiţi cu 
capul îmbuibat de teorie din bibliotecile facultăţilor, şi cu mintea plină de imagini ale 
vieţii răstălmăcite palid în oglinda pururi deformatoare a gândirii altora! Monografia îţi 
dă prilejul unei experienţe nemijlocite, unei confruntări violente a ce ştii cu ce vezi şi 
deci, unei adevărate regenerări intelectuale. 

Apoi, monografia adună laolaltă specialişti diverşi, cari altfel nu ar fi avut prilejul 
de a se întâlni într’o tovărăşie de lucru. Astfel studiul unei gospodării de pildă, aduce în 
discuţie comună, pe baza unui material de observaţii comune, pe geograf, medic, istoric, 
psiholog, economist, jurist, cercetător de forme sociale, etc. Toţi discută laolaltă, fiecare 
căutând să facă astfel ca punctul de vedere al speciabtăţii lui să nu fie trecut fără a i se 
da importana cuvenită, fiecare fiind deci obligat să lase din exagerările pe care le aduc 
după sine deformările profesionale. Oare acest fel de a lucra nu constitue cel mai bun 
Seminar de Sociologie din câte se pot afla? Şi cea mai bună şcoală de cercetători 
ştiinţifici ai vieţii sociale? 

Dar mai ales trebuie să spun, şcoală bună a fost pentru noi prezenţa la lucrări a 
Profesorului Guşti, care veşnic era gata să ia iniţiativa schimbărilor celor mai radicale în 
organizarea sistemului, pe măsură ce realităţile o cereau imperios. Dacă liniile noastre 
de gândire, cele mai mari, sunt şi astăzi aceleaşi ca la început, amănuntele, „la mise en 
oeuvre" cum spun Francezii, s’au creat dealungul anilor de lucru la teren, printr’o 
necontenită colaborare a profesorului cu elevii săi. Şcoala Profesorului Guşti este o 
şcoală a creaţiei originale nedespărţite între maestru şi elevi, în care maestrul a ştiut în¬ 
totdeauna să dea pilda modestiei ştiinţifice, în ceeace priveşte concluziile teoretice, 
întovărăşită cu cea mai aspră metodă de culegere a observaţiilor. 

Nu pot scrie aceste lucruri, atât de răscolitoare de amintiri, fără să nu 

pomenesc un fapt hotărîtor pentru mine şi pe care de aceea îmi îngădui să-l socotesc 
dătător de seamă şi pentru alţii. 

Eram la Ruşeţu şi mă sbăteam cu problema „manifestărilor juridice". Ce găsisem în 
sat, mă uimise: o viaţă juridică cu totul alta decât cea a legii scrise. Nu ştiam de unde să 
apuc problema şi cum să fac legătura între cunoştinţele mele de proaspăt licenţiat în 
drept şi realitate. 

M”am adresat profesorului. Sau mai bine zis, m’a luat dânsul într'o seară, la 
mărturisiri. Mi-am expus nedumerirea. Tocmai ajunsesem să înţeleg de ce nu puteam 
înţelege nimic din realitate. Mă aşteptam ca profesorul să scoată, magistral, o soluţie 
gata făcută, pe care să mi-o predea, spre punere în aplicare. Mare mi-a fost însă mirarea 
şi tare m’a pus pe gânduri răspunsul pe care l-am primit atunci: o amintire despre Ernst 
Mach care afirmase că a înţelege de ce nu înţelegi este a începe totuş să înţelegi. Şi 
într’adevăr am înţeles atuncea că răspunsul nu-1 voiu căpăta deagata, ci va trebui să-l 
scot din realitate, profesorul meu neputând să facă altceva decât să caute alături de 
mine, să mă lase să lucrez alături de el ca să-mi poată da un lucru mai de preţ decât 
toate adevărurile gata făcute, anume unealta cu care se găsesc adevărurile. 

Aşa văd eu întreaga şcoală sociologică din Bucureşti: ca o şcoală de neostenită 
cercetare directă a realităţii, pătimaşe de adevăr, veşnic în căutarea îmbunătăţirii 
tehnicii ei de lucru, niciodată mulţumită de rezultatele obţinute, mereu trudind spre o 
nouă creaţie. 

Iată de ce îmi este uşor de înţeles pentru ce atât de mulţi au putut fi atraşi, până la 
patimă, de monografie şi pentru ce toţi aceia cari au lucrat în preajma ei, au rămas cu 
pecetea ei pusă pe totdeauna. 

B. —împrejurări sociale favorabile monografiei sociologice. 

Dar adânca înrâurire a monografiei sociologice are şi alte pricini mai îndepărtate şi 
mai adânci. 

România, îndată după războiu, în plină criză de creştere şi în căutarea firei ei 
naţionale, avea nevoie de o monografie sociologică. Zilele tulburi ale Iaşilor, când 
fusesem atât de aproape de clipa cumplit de grea când urma să plătim păcatele 
uşurinţelor noastre de atâtea decenii de politică socială greşită, când sdrobitoarei 
deprimări de atunci i-au urmat zorile României mari, au fost desigur zile de mare 
bucurie obştească: pline totuş de spaimă. România latifundiară murise. Nu se ştia ce 
anume îi va lua locul. Alipirea provinciilor româneşti urma şi ea să schimbe, într’un fel 
ce nu se putea bănui, înfăţişarea ţării noi. Ca un răspuns la aceste îngrijorări, acolo în 
Iaşi, naşte cea dintâi înfăptuire de valoare naţională a Profesorului Guşti: „Asociaţia 
pentru studiul şi reforma vieţii sociale", transformată mai târziu în Institut Social 
Român *), care-şi propunea idealul etic monografic: studiul realităţii 


*) Emanoil Bucuţa: Institutul Social Român Revista „Boabe de Grâu“ Anul 1922. 
Vlădescu-Răcoasa: Institutul Social Român Bucureşti 1933. 

sociale româneşti în vederea unei reforme sociale. 

In apelul adresat atunci intelectualilor din ţară de către Profesorul Guşti putem 
ceti următoarele: 

„Astăzi, când în urma evenimentelor externe şi interne se decide de soarta naţiunii 
şi a Statului român, s’a întemeiat o Asociaţie pentru studiul şi reforma socială în 
România, cu împătritul scop: de a cerceta toate laturile vieţii sociale româneşti, — în 
mod desinteresat şi fără nicio prejudecată şi tendinţă ştiinţifică ori politică, — de a 
propune reformele care isvorăsc în mod firesc, logic, din aceste studii, de a lupta pe 
toate căile de propagandă pentru ca aceste reforme să se înfăptuiască, şi însfârşit de a 
contribui în largă măsură la educaţia socială a masselor. De bună seamă că lipsa unei 
cunoaşteri adâncite şi aprecieri juste a realităţii sociale româneşti a fost una dintre 
cauzele puternicelor sguduiri din temelie ale Statului nostru; amintim numai dintre cele 
ivite în decursul ultimelor decenii: revoluţiile sociale din 1888 şi 1907, criza financiară 
din 1900 şi extrem de dureroasa situaţie în care ne aflăm. 

Asociaţia corespunde, desigur, unei mari necesităţi a timpului. Căci toată lumea va 
fi de acord a recunoaşte că aproximaţia capricioasă şi improvizaţia haotică a politicii de 
până acum trebuie să înceteze pentru totdeauna. Nu mai este de ajuns credinţă în 
conducători, în loc de ştiinţă; dogmă, în loc de observaţii şi disciplină oarbă în loc de 
metodă critică, care au dus la atât de variate, dese şi pripite experienţe sociale pe 
socoteala societăţii româneşti. 

Viaţa publică românească trebueşte organizată din nou pe alte temelii, întâmplarea 
norocoasă ori nenorocoasă, simpla oportunitate, ori simpla chibzuială şi afirmare a 
nepregătiţilor şi adesea interesaţilor, trebuesc definitiv înlăturate prin introducerea unei 
pozitive cunoştinţe a lucrurilor, prin o siguranţă cât mai mare în întrebuinţarea 
mijloacelor disponibile pentru atingerea celor mai nimerite scopuri, însfârşit pin 
sistematizarea diviziunii muncii în aşa chip ca fiecare să facă ceeace se pricepe. 

Din asemenea preocupări s’a născut ideea întemeerii „Asociaţiei" 3 ). 

Afirmaţiile acestea aveau însemnătatea unei revoluţii spirituale româneşti. 

Nu e locul să facem procesul trecutului. Dar anume lucruri trebuesc totuşi spuse, 
ca să ajungem la înţelegerea deplină a valorii etice pe care monografia sociologică o are 
pentru aceia cari au crescut la şcoala ei. 

România mică, singura parte din ţară unde o viaţă liberă românească se putuse 
desfăşura în cadre de Stat naţional, era o pildă vie de ceeace nu trebuia făcut. Căci 
epoca, pe care cu o greşită mândrie au întitulat-o unii a „Renaşterii României" a fost de 
fapt o epocă de părăsire a ei. De părăsire în sens spiritual, prin adoptarea unei culturi 
străine, în ruptură violentă nu numai cu tradiţia, ci şi cu realităţile sociale ale masselor 
mari ţărăneşti. 


3 ) Prof. D. Guşti- April 1918. Retipărit în „Arhiva" An. I. Nr. 1. 

Această părăsire s’a făcut conştient şi sistematic. De aci a decurs o lipsă de interes 
ştiinţific pentru cercetarea realităţii dela noi. Ţară de ţărani, trăind în forme de viaţă 
proprii, altele decât cele occidentale, România adevărată a rămas de aceea necunoscută. 
„Proprietarii de idei“, cum li s’a spus în batjocură, nu aveau prea mare trecere pe lângă 
proprietarii de latifundii. Ca să se ţie seamă de România adevărată, au trebuit sguduirile 
sociale dureroase ale răscoalelor ţărăneşti. Este de aceea semnificativ faptul că în 1907 
găsim o etapă înainte vestitoare a monografiei ce se va naşte în Iaşi 1918. 

Mai fuseseră la noi încercări de cercetare la teren. Dar ele aveau un caracter limitat 
ştiinţific, dacă nu chiar romanţios, în greşită şcoală folclorică sau etnografică 4 ). 

In 1907 însă, problema e pusă social. Cercetarea devine o unealtă pentru reformă. 
Şi ce ciudat lucru să găsim în rapoartele ofiţerilor cari, au reprimat mişcarea dela 1907, 
cele dintâi monografii folositoare pentru o politică naţională socială. 

Problema care se punea însă în 1918 era ca aceste cercetări să înceapă a se face în 
prealabil, pentru a preveni, iar nu după, pentru a încorona o reprimare. 

România care se născuse era o enigmă. Ea se înfăptuise în ciuda voinţii oamenilor 
şi nu fusese pregătită în niciun fel, nici tehnic, nici spiritual. Dimpotrivă, ea reprezenta 
un eşec al tutulor oamenilor de ştiinţă socială dela noi 5 ). Cunoaşterea României se 
impunea deci cu absolută necesitate, cu atât mai mult cu cât o naţiune modernă nici nu 
poate în adevăr fi, decât în măsura în care ia conştiinţă de sine. „Ştiinţa naţiunii", scopul 
final al monografiei este de aceea o ţintă de supremă valoare naţională. 

Cunoaşterea naţiunii, cunoaşterea realităţilor vieţii ţărăneşti, care ea formează 
naţiunea adevărată, nu numai prin număr şi rasă, ci şi prin structură spirituală, iată 
datoria în numele căreia ne-am strâns în jurul Monografiei Sociologice. Şi iată pentru ce 
nici nu vedem chipul cum ne-am putea despărţi de ea. Căci datoria aceasta de 
cunoaştere a ţării trebuie să rămâe permanent vie şi ca atare permanentă trebuind să fie 
şi mişcarea monografiei sociologice. 

A. — Scurt istoric al monografiei sociologice. 

In 1925, la cinci ani de când fusese Profesorul Guşti mutat la Universitatea din 
Bucureşti, la catedra ce i se numea acum de „Sociologie, Etică şi Politică" (trei cuvinte 
rezumând întreaga sa problematică), au început pregătirile pentru o campanie 
monografică. 

Un Seminar restrâns de sociologie, sub conducerea d-lui asistent Gh. Vlădescu- 
Răcoasa, încearcă mai întâiu o schiţă a unui plan de lucru monografic, conform schemei 
arătate în cursul Profesorului. 


4 ) Prof. D. Guşti: Sociologia Monografică. Ştiinţa Realităţii Sociale. Studiu introductiv la Traian 
Herseni: Teoria Monografiei Sociologice. 

5 ) H. H. Stahl: In Melanges D. Guşti Pag. 456. 

Procesele-verbale ale acestor şedinţe, redactate de d-şoara A. Suciu, înseamnă 
pentru ziua de 8 Februarie 1925: 

„Se constitue un comitet din sânul Seminarului de Sociologie, format din 
următoarele domnişoare studente: M. Dimitriu, M. Banu, V. Cristofovici şi A. Suciu şi 
d-nii studenţi: I. Costin, D. Prejbeanu, D. Georgescu, Al. Popescu, Gh. Popescu-Goicea, 
C. Constantinescu, Gh. Dumitrescu şi P. Ionescu". 

Acest număr urma să crească regulat în tot cursul anului. Au avut atuncea loc un 
număr de 18 şedinţe consecutive, în timpul cărora s’au făcut planuri de lucru pentru 
fiecare cadru şi manifestare în parte şi s’au strâns şi informaţii cu privire la cercetările 
monografice anterioare, străine şi româneşti. 

In ziua de 3 Aprilie planul elaborat astfel este luat în discuţie de către Seminarul 
prezidat de către Profesorul Guşti, unde i se aduc îmbunătăţiri, Profesorul făcându-şi 
observaţiile sale. Se reiau apoi şedinţele restrânse, de data aceasta sub conducerea 
directă a Profesorului. Cronica notează: ,Se trece la revizuirea întregului plan, pe care d. 
Prof. Guşti îl găseşte întocmit bine. Rămâne acuma să mergem la faţa locului şi să vedem 
întrucât este adaptabil realităţii, într’o comună". 

Unul dintre membri Seminarului, d. Gh. Popescu-Goicea, începuse de mai multă 
vreme o mică schiţă a satului său natal, Goicea-Mare din jud. Dolj. Seminarul hotărăşte 
deci să facă prima sa încercare în acest sat, astfel ca tot materialul ce se va culege, să 
folosească monografiei mai dinainte începută de unul dintre membrii lui. 

I. Cea dintâi încercare: Goicea-Mare. (Dolj) 20-24Aprilie, 1925. 

Campania este hotărîtă pentru vacanţa de Paşti. Profesorul Guşti însoţit de 9 
membri ai Seminarului, soseşte în comună în ziua de Duminica Tomii. 

Remarcăm că printre aceşti studenţi se afla şi unul care nu era dela facultatea de 
litere, ci dela medicină. Dela început deci, Seminarul face apel la un principiu de 
colaborare, care mai târziu avea să devină fundamental şi baza de organizare a Echipelor 
Studenţeşti Regale. 

Grupul de monografişti rămâne în sat numai 5 zile. Această cea dintâi încercare 
nici nu este de aceea numită o campanie de monografie sociologică, ci mult mai 
modest, o „excursie ştiinţifică" a Seminarului. Cu toate acestea rezultatele obţinute au 
fost foarte bune. Scopurile urmărite au fost atinse şi anume s’a putut face o confruntare 
a planului cu realitatea, aduce o contribuţie de cercetări şi mai ales deschide pârtia 
tuturor celorlalte campanii, 

Munca începe printr’o vizitare colectivă a satului, foarte bun obiceiu, păstrat de 
atunci încoace în toate campaniile noastre. Apoi d. Gh. Popescu-Goicea comunică 
materialul pe care îl avea gata strâns asupra satului şi monografiştii pornesc individual la 
muncă. In această primă campanie nu se atribuise fiecărui monografist o problemă 
specială, şi nici nu se alcătuiau fişe. Ci fiecare însemna într’un fel de jurnal zilnic, toate 
faptele pe care le întâlnea. 

Notările sunt de aceea nesistematice, multe observaţii se repetă dela caet la caet, fiind 
foarte greu de coroborat. Totuş, prin firea lucrurilor, când unul din monografişti 
întâlnea o problemă ce-1 interesa, întârzia asupra ei. Mici studii au fost astfel alcătuite, 
dintre care unele, cum sunt cele cu privire la adventiştii din comună, sunt foarte bune. 

PARTICIPANŢII,: 

1. Prof. D. Guşti; 2. Asistent Gh. Vlădescu-Răcoasa; 3. Mircea Vulcănescu; 4. D. Prejbeanu; 5. D. 
Georgescu; 6. I. Costin; 7. L. S. Belciu; 8. P. Ionescu; 9. V. Cârlogea; 10. C. Constantinescu; 11. Gh. 
Popescu-Goicea. 

BIBLIOGRAFIE: 

Seminarului următoarele caete de note: 

1. L. S. Belciu — Statistica penală pe 7 ani, date extrase din registrele jandarmeriei, plus notaţii 
personale diverse. 

2. L. S. Belciu — O convorbire cu moş Bichea. 

3. D. C. Georgescu — Fragment din cadrul biologic. 

4. P. Ionescu — O convorbire cu Ion Drăgoi. 

5. I. Costin — Date demografice. 

6. I. Costin — Despre adventişti. 

7. C. Constantinescu-Mirceşti — Două bugete şi un referat general. 

8. D. Prejbeanu — Un referat general, un studiu asupra tipurilor de religiositate. 

9. D. Prejbeanu — Un studiu asupra metodei de culegere. 

10. V. Cârlogea — Cronica şi material divers. 

După această scurtă campanie, se reia în Seminarul restrâns discuţia planului. Fac 
expuneri monografiştii timp de 6 şedinţe. 

Una dintre şedinţe este închinată discuţiei planului de monografie industrială 
lucrat de către Institutul Social Român 6 ). 

Urmează apoi 20 de şedinţe în care chestionarele sunt puse la punct. Vacanţa de 
peste vară întrerupe un timp lucrările, reluate abia la 6 Fevruarie 1926, cu alte 11 
şedinţe. 

Rezultatul cel mai vădit al acestor străduinţi este chestionarul de monografie 
sociologică cuprinzând 25 de coli şapirografiate, care constitue cel dintâiu document 
scris şi împărţit doritorilor de a cunoaşte lucrările monografiei sociologice. Pe baza 
acestui chestionar s’au făcut încă două campanii de lucru, la Ruşeţ şi Nerej, urmând ca 
abia la Fundul-Moldovei, peste 3 ani, el să fie reluat în discuţie şi din nou pus în curent 
cu experienţa căpătată în răstimp. 

Adăogăm că în publicul mare, până în ziua de astăzi, acest chestionar pare a fi cel 
mai răspândit, fiind deseori întrebuinţat, fie citându-se sorgintea, fie nu 7 ). 


6 ) I. Setlacec: Monografii industriale. Arhiva An. VI No. 3-4, 1927. 

7 ) P. Ionescu: Manual de sociologie pentru CI. VlII-a. 

I. Suchianu: Manual de sociologie pentru CI. VlII-a. 

II. A doua campanie monografică; Ruşeţ (Brăila). 12-26 Iulie 1926. 

De data aceasta participă un număr mai mare de studenţi şi Seminarul stă mai 
multă vreme la teren. Pe de altă parte planurile după cari lucram erau mult mai bune şi 
metoda noastră de lucru ea însăş mult îmbunătăţită. Monografiştii sunt împărţiţi pe 
echipe, dacă nu câte una de fiecare cadru şi fiecare manifestare, ceeace nu vom reuşi să 
facem decât abia peste doi ani la Fundul-Moldovei, cel puţin câte una pentru fiecare din 
problemele pe care le socotiserăm mai importante: statistică, bugete, folclor, convorbiri 
şi, mai ales, pentru studiul gospodăriilor ţărăneşti, în jurul cărora am încercat să ne cen¬ 
trăm întreaga cercetare. Un defect al muncii noastre de atunci a fost faptul că am 
continuat să ne facem însemnările tot pe caete individuale. In schimb, colaborarea 
tuturora era mult uşurată prin faptul că de atunci, dela Ruşeţu. am început să ţinem 
şedinţele plenare de seară. In aceste şedinţe fiecare în parte putea să arate cu ce sumă de 
observaţii personale poate să contribue la lămurirea problemelor care, rând pe rând, se 
luau în discuţie. Tot aci se discutau şi probleme teoretice de un deosebit interes. Mai 
ales în jurul formularului de buget sătesc, au avut loc discuţiuni foarte ample. Mai multe 
păreri încă de pe atuncea căutau să răsbească. încă ne străduiam să aflăm cum trebueşte 
să vedem viaţa satelor: să o interpretăm pe măsura cunoştinţelor teoretice clasice, 
reducând de pildă toată viaţa economică sătească la o contabilitate în stil de economie 
politică capitalistă, sau să încercăm a găsi o teorie proprie şi deci un sistem clasificator 
propriu pe măsura fenomenului pe caie-1 aveam în faţă şi care era o gospodărie de 
caracter mixt seminatural, semicapitalist. Soluţia adoptată a fost experimentală şi anume 
am primit a lucra cu două formulare de bugete: unul pur contabil, exprimând totul în 
bani, altul adecvat sistemului economic patriarhal, ex,primând totul în cantităţi şi feluri 
de mărfuri. 

Dar chiar acolo unde nu am schimbat nimic din problematica noastră dela început, 
o serie de îmbunătăţiri de amănunt au fost aduse. Cine citeşte studiile monografiştilor 
dela Goicea şi dela Ruşeţu, trebue să constate din capul locului că rezultatele celei de a 
doua campanii sunt mult mai înaintate spre o maturitate ştiinţifică. Chiar şi 
documentarea fotografică este cu mult mai bună. 

PARTICIPANŢII: 

1. Prof. D. Guşti; 2. Asistent Gh. Vlădescu-Răcoasa; 3. D. Prejbeanu; 4. I). C. Georgescu; 5. H. H. 
Stahl; 6. I. Costin; 7. Toma Simionescu; 8. Mustachide; 9. Constantin Catavrezo: 10 loan Angelescu; II. V. 
Cărlogea; 12. Alexandru Bogdan; 13. C. D. Constantinescu-Mirceşti; 14. V. Veniamin; 15. Petre Bucur; 16. 
P. Viforeanu; 17. fotograf: I. Berman. 


S0CI0LBUC 


MONOGRAFIEI SOCIOLOGICE 


BIBLIOGRAFIE: 

Nici de pe urma acestei campanii n’a rămas nimica tipărit. Păstrăm însă următoarele manuscrise: 

1. D. Prejbeanu: Proect de referat privitor la gospodarii şi spiţe de neam; 

2. D. Prejbeanu: Consideraţii critice asupra planului de monografie rurală. 

3. D. Prejbeanu: Observaţii cu privire la cadrul psihologic. 

4. D. C. Georgeseu: Note cu privire la cadrul biologic; 

5. D. C. Georgeseu: Diverse concluzii de ordin general. 

6. D. C. Georgeseu: Schiţe şi desene. 

7. H. H. Stahl: Note cu privire la regimul de proprietate agrară a satului Ruşeţ. 

8. Toma Simionescu: Referat asupra şcolii, bisericii şi cimitirului. 

9. Angelescu loan: Din istoricul satului Ruşeţ; notaţii asupra şcoalei şi bisericii; 

10. Angelescu loan: Două convorbiri; notiţe diverse. 

11. Angelescu loan: Date extrase din diverse publicaţii cu privire la Ruşeţ. 

12. Mustachide: Două convorbiri şi însemnări diverse. 

13. Calabrezu Constantin: Constatări diverse. 

14. C. D. Constantinescu-Mirceşti: Scurtă privire asupra metodei de lucru în monografia 
sociologică rurală şi câteva bugete ţărăneşti. 

15. Constantin V. Niculescu: Obiceiuri şi credinţe şi un studiu economic; 

16. Alexandru Bogdan: O convorbire. 

17. /. Costin: însemnări cuprinzând demografie şi altele; 

18. V Câruogea: Culegerii de folclor şi un studiu asupra casei ţărăneşti. 

19. V Veniamin: Cronica şi diverse însemnări. 

20. P. Viforeanu: însemnări asupra criminalităţii. 

21. I. Costin: Note asupra relaţiilor de rudenie; 

22. Bucur Petre: Bugete şi spiţe de neam. 

II. A treia campanie monografică: Nerej (Putna). 16Iulie-16August 1927 

Dacă cele două dintâi monografii fuseseră mai mult încercări de stabilire a unei 
metode de lucru, rezultatele practice rămânând pe al doilea plan de preocupare, odată cu 
campania Nerejului Seminarul de Sociologie porneşte la o muncă spornică: metoda este 
fixată, numărul monografiştilor creşte, timpul de şedere în sat este şi el mai mare, se fac 
şi atât de necesarele reveniri la teren pentru completarea observaţiilor, astfel că nu este 
de mirare că din această campanie a eşit o monografie a satului Nerej, din care anume 
fragmente s’au şi publicat. 

Asupra motivelor care ne-au făcut să alegem satul vrâncean al Nerejului ca loc 
unde urma să facem o nouă monografie, am mai avut prilejul să dau câteva lămuriri 8 ). 

Seminarul căuta un sat de răzeşi, un sat vechiu şi autentic românesc. Vrancea era 
deci cea mai indicată regiune unde trebuia să ne aşezăm tabăra de muncă. Aveam de altă 
parte norocul ca în mijlocul nostru să se afle monografistul C. D. Constantinescu- 
Mirceşti, originar din Focşani şi care mai trecuse în excursii ştiinţifice prin acest ţinut, 
făcând şi o frumoasă colecţie de fotografii cu ajutorul fotografului Seminarului, 


8 ) H. H. Stahl: Melanges D. Guşti Pag. 456. 

d-1 I. Berman. Astfel că hotărîndu-ne pentru această regiune, am ales Nerejul, pe 
temeiul experienţei căpătate de colegul nostru. Cu o săptămână înainte de plecarea 
monografiştilor, însoţit de D-1 Rom. Cotam, am fost trimes pentru a face cele dintâi 
investigaţii şi a pregăti cele necesare. Ni se punea pentru prima oară şi o problemă 
gosopodărească destul de grea: eram mulţi şi aprovizionarea în Vrancea nu se face uşor. 

Ajutaţi, cu foarte multă bunăvoinţă, de autorităţile locale, militare şi civile, ajungem 
totuş a rezolva mulţumitor problemele. 

In ziua de Sâmbătă 16 Iulie, membrii Seminarului, conduşi de D-1 Prof. Guşti, 
sosesc în gara Focşani, primiţi fiind de D-1 Prefect al judeţului, de D-1 General 
Comandant de Divizie şi de D-1 Director al Şcoalei Normale din Focşani, care ne oferă şi 
găzduirea. 

Aci, la masa comună care a avut loc, D-1 Prof. Guşti expune, mai apăsat decât 
avusese până atunci prilejul să o facă, importanţa ştiinţifică şi naţională a monografiei. 

Duminică la 4V1 dimineaţa, monografiştii pleacă spre Odobeşti. Acolo îi aşteaptă 
carele cu boi şi caii de călărit, mijloace patriarhale de comunicaţie care singure pot 
răsbate pe drumurile rele ale Yrancei. Am plecat din acest târguşor de podgorie, în sus 
pe Milcov, pe la Mănăstirea Mera de unde drumurile se pierd prin prundul râurilor, pe 
la popasul Poeniţei, până la Andrieşu. Aci ies în întâmpinarea monografiştilor, pretorul 
plăşii şi cei doi monografişti trimeşi mai dinainte în Nerej. După o scurtă masă 
Profesorul porneşte călare, să treacă dealul cel greu al Fetigului. Abia la ora 7 suntem pe 
culmile de unde se vede, întâiu, şerpuind Zăbala vrâncenească, care adăposteşte casele 
resfirate ale Nerejului celui Mare şi celui Mic. 

Intrarea în Vrancea ne-o facem deschizând, sus pe culme, o poartă a ţarinei, ca o 
simbolică pătrundere în această regiune care pe vremea aceea era absolut necunoscută. 
Vrancea era ceva care plutea încă în sferele unei poezii semănătoriste, atrăgătoare ca o 
capcană, dar şi plină de spaime ca o ţară necunoscută. Câţi îşi mai aminteau de cele 
scrise, pe vremuri, de Ion Ionescu de la Brad? Abia după pornirea dată de monografia 
noastră au început cercetătorii să iscodească şi partea aceasta de ţară; s’au publicat 
documente, s’au scos reviste de specialitate, s’au dat teze de doctorat, s’au reînviat 
tradiţii şi cruci s’au pus pe morminte uitate. Un întreg capitol a trebuit de atunci încoace 
să fie adăogat istoriei noastre naţionale, capitolul falnic al Vrancei, atât de bogat pentru 
tot ceeace priveşte viaţa ţărănească străveche de la noi. 

Iată pentru ce noi, cei de atunci, socotim încă monografia Nerejului ca cel mai de 
seamă fapt al tinereţii noastre, cea dintâi încercare de puteri şi cea dintâi isbândă. 

Campania începe printr’o şedinţă plenară în care profesorul nostru ne arată din 
nou princiipiile pe baza cărora lucrăm: tovărăşia de lucru, principiul muncii colective. 
Luăm în discuţie planul de lucru şi hotărîm cu toţii 

că centrul de greutate trebueşte pus de rândul acesta asupra familiilor şi gospodăriilor pe 
cari urmează să le studiem sistematic. Pentru aceasta pornim la cea dintâi statistică 
proprie, pe temeiul unui recensământ al familiilor nerejene, făcut de către noi înşine. 
Formulare nu aveam mai dinainte pregătite. Abia atunci s’au făcut cele dintâi formulare 
ale Seminarului de Sociologie. Au fost două propuneri din partea monografiştilor: 
formularul d-lui Bucur şi formularul d-lor Costin şi Constantinescu. A fost ales 
formularul d-lui Bucur, dupăce îi făcurăm câteva modificări. Trebuia însă ca acest 
formular să fie multiplicat. Cu mare greutate obţinem de la postul de jandarmi un şapi- 
rograf pe jumătate uscat, cu ajutorul căruia tragem în numărul necesar, formularele de 
recensământ. Abia lizibile, pe hârtie proastă, foarte imperfect redactate chiar, ele nu se 
pot asemui cu formularele noastre de acum. Dar pe vremea aceea trăiam perioada eroică 
a monografiei şi nimeni nu se uita la asemenea mici neajunsuri. Pe ploaia care tocmai se 
pornise să cadă, ploaie măruntă de munte, formularele noastre se udau, scrisul de pe ele 
se lăbărţa, inexperienţa noastră făcea să se adaoge ştersăturile peste ştersături, cu creion 
chimic murdar. 

Totuş! Atunci am descoperit noi, şi mulţumită acestor petece de hârtie mucedă, 
metoda cea adevărată a monografiei, cheia şi lăcata experienţei sociale: anume, trecerea 
din casă în casă, iscodirea şi cotrobăirea, în acelaş timp înduioşată şi neobrăzată, a vieţii 
întregi a oamenilor, aşa cum sunt ei, cu păcate tăinuite, şi trufii pe te miri ce. 

Satul pe care îl cunoşteam astfel era pentru noi uimitor de altul decât acela pe 
care-1 puteam bănui. In precedentele noastre expediţii, făcusem greşala de a lua legături 
cu satul numai pe ici, pe colea, pe fragmente alese sau scoase la iveală de un şir de 
întâmplări. Acuma însă ne aflam în faţa celei dintâi încercări a noastre de a trece prin 
laminorul observaţiei, casă după casă, fără alegere, satul întreg aşa cum era el. Aceasta 
este, cred, metoda cea adevărată şi contribuţia cea mai de seamă a monografiei 
sociologice, cel puţin întru ce priveşte formarea unui suflet şi unei psihologii noui, 
psihologia monografistă. 

Metoda începută la Nereju are însă şi primejdii. Neîndemânarea noastră ne-a pus la 
început în conflict cu satul. Este lesne de înţeles că sătenii nu puteau fi lămuriţi asupra 
scopurilor pe care le urmăream umblând din casă în casă şi însemnând totul. Astăzi, 
după atâţia ani de experienţă, noi ştim care sunt metodele pentru lămurirea satului 
întreg şi a fiecărui sătean în parte. Nu ni se mai poate întâmpla ceeace ni se întâmpla aşa 
de des atuncea: să ne isbim de săteni care să te poftească frumos pe uşă afară, sau care să 
refuze îndărătnic a-ţi răspunde. Astăzi ne mândrim cu abilitatea noastră profesională: 
ştim să facem pe om să se simtă bine lângă noi. Să-şi aducă aminte şi de ce n’ai gândi. Să 
plângă şi să bocească la comandă aproape, sau să râdă şi să joace când vrem noi. Astăzi 
putem face aceste lucruri, fiindcă ştim că dragostea noastră de omul simplu este 
contagioasă şi avem îndemânarea de 

a o face contagioasă. Dar pe vremea aceea abia ne puneam problema şi ne miram când, 
datorită inexperienţei noastre, nu reuşeam. 

Citesc în notele zilnice ale cronicii de atunci, fapte semnificative. 

De pildă, aveam printre noi un student învăţător de la secţia pedagogică a 
Universităţii, D-l Cioran, care purta o barbă ca de preot. Atât a fost de ajuns ca svonurile 
să pornească: „D-ra Stamate comunică că suntem socotiţi adventişti, D-l Cioranu fiindu- 
ne preot. D-l Profesor confirmă cele spuse de d-ra Stamate, întrucât şi D-sa având o 
convorbire cu o fată din Nereju pe care o poftise, după înfiinţarea bibliotecii, să citească 
ceva cărţi, fata drept răspuns i-a spus că nu poate ceti cărţi de-ale noastre, fiindcă 
suntem adventişti, ea fiind convinsă că numai adventiştii dau cărţi fără bani". 

,,Se apropie sfârşitul lumii, cum scrie la apocalips că va veni vremea când se vor 
însemna toate pe hârtie". 

„Săteanul Beza a spus că mulţi împărtăşesc părerea că suntem chemaţi de D-l 
Costică Macovei, primarul comunei, pentru a interveni sau a face pe orice cale ca să li se 
ia pământurile". 

„Suntem veniţi aci în sat cu fonduri date de Stat pentru a verifica dacă se pot pune 
noui impozite. Vina nu este a monografiştilor, ci a Statului, căci Statul dacă nu ar lua 
impozite, noi cu ce am trăi? 

„D-L Prof. Guşti comunică că o fată din Nereju i-a spus că studenţii ar fi amendat 
pe fetele care s’au gătit sărbătoarea, iar pe dumnealui, socotindu-1 ca învăţătorul 
studenţilor, l-au întrebat dacă le dă voe să se gătească ori nu la biserică". 

„Mai multe fete, cărora li s'a cerut să formeze un grup care să fie fotografiat, au 
răspuns că ele nu vor să fie fotografiate, întrucât fotografiile vor fi împuşcate, astfel că 
ele în acest chip vor fi omorîte". 

O leacă de amărâtă desnădejde, fără îndoială că ne-a cuprins atunci, faţă de 
neîncrederea satului. La care s’a adăogat şi sentimentul de copleşire pe care ţi-1 aduce 
totdeauna trecerea din casă în casă. Găseşti atât de multe, atât de grave probleme, în 
fiecare casă, atât de deosebite unele de altele, încât nu mai ştii de unde să începi şi pe ce 
cale să porneşti. La Goicea, la Ruşeţu, luam legătură cu cine ne plăcea nouă şi cu cine ne 
primea bine. Aş îndrăsni să spun că era în psihologia noastră ceva din metoda pe care 
astăzi încă o mai practică urmaşii monografistului Le Play. Aceştia aleg o singură familie 
şi o socotesc dătătoare de seamă pentru toate. Din întreaga viaţă de familie, aleg bugetul, 
dătător şi el de seamă pentru tot. Iar dacă este vorba să aflii ceva despre sat, întrebi 
„autorităţile sociale", adică pe oameni care prin viaţa lor au o experienţă bogată de fapte 
sociale. 

Aşa, este uşor a lucra. Dar a trece din casă în casă, e mult mai greu, pentrucă îndată 
îţi dai seamă că fiecare casă nouă este o altă lume şi fiecare om în parte, chiar şi cel mai 
simplu, este şi el o „autoritate socială". Faţă de imensitatea şi nesfârşita schimbare a 
problemelor, te simţi desarmat. Ajungi a te plimba prin sat fără a mai îndrăsni să începi 
o anchetă. 

De aceea metoda trecerii din casă în casă te sileşte să te înarmezi şi cu 
o psihologie specială, şi cu o tehnică de lucru anume, ale cărei greutăţi ajung să fie un 
farmec şi un prilej de mici isbânzi răscumpărătoare. Pe de altă parte ele te silesc să faci şi 
un puternic efort paralel spre teorie. 

Aci, în creşterea noastră ca anchetatori sociali, este marele prilej de recunoştinţă 
pe care-1 purtăm Profesorului nostru. El ne-a învăţat, şi mai ales aci la Nereju, cum 
trebueşte să ţinem trează preocuparea teoretică, astfel ca în lupta noastră cu materialul 
experimental să nu ne lăsăm copleşiţi de el. 

Problema pe care la Nerej ne-am pus-o fiind nouă, şi metodele noastre de lucru au 
trebuit să fie noui. Având de gând să trecem în revistă absolut toate problemele satului 
Nerej, din casă în casă, iar nu să facem experienţe individuale ca până acum, a trebuit să 
se organizeze munca colectivă. 

Acest principiu, pe care în cea dintâi şedinţă nerejană ni-1 amintise din nou 
profesorul nostru, trebuia pus în aplicare. Metoda găsită a fost aceea a fişelor serale 
individuale, în care fiecare monografist arăta ce lucrase peste zi. Aceste fişe se citeau de 
către conducătorul monografiei şi ele serveau la repartizarea muncilor pentru ziua 
următoare după un plan de lucru comun. 

In acelaş scop au fost alcătuite şi echipe speciale însărcinate cu studiul amănunţit 
al unor anumite probleme. După cum am spus, ne preocupa în primul rând studiul 
familiilor şi gospodăriilor, deci şi al bugetelor, pe care continuam să le lucrăm după cele 
două formulare de pe atunci, formularele pe cari le numeam A şi B, sau Bucur şi 
Constantinescu. Neamurile şi viaţa de familie îşi capătă tot atunci un plan de lucru 
redactat cu d-şoara Costa-Foru. Stânile erau pentru prima oară cercetate de D-l Herseni 
însoţit de d-nii Angelescu I. şi Conţ. N. Folclorul a fost studiat, în afară de d-şoara Maria 
Negreanu, de cei doi studenţi vrânceni care curând se adăogaseră lucrărilor noastre, d- 
nii Ionaşcu şi Diaconu. In ceeace mă priveşte atacam problema devălmăşiei cetelor 
răzăşeşti, pentru care atâta recunoştinţă trebue să port părintelui Mihail din Năruja, care 
ceasuri întregi m’a învăţat carte. Aceeaş recunoştinţă trebue s’o purtăm, noi toţi, 
ţăranilor vrânceni ei înşişi, cari au început a prinde încredere în noi şi a ne chema. 

Vrancea, mi-o aduc aminte astfel: un dublu prilej de învăţătură: seara, Seminarul 
de Sociologie îşi ţinea prelegerile sale regulate, în lungi discuţii în care se elabora, 
amănunt cu amănunt, teoria şi tehnica noastră de lucru; peste zi, satul el însuş ţinea cu 
noi un seminar de fapte simple şi adânc mergătoare la inimă. 

Cândva, coborând spre sat din cătunul depărtat al Bezarilor, îmi iese în mijlocul 
pădurii un sătean, în cale. Mă pândea de mult. Ca să nu mă sperie, îşi ţinea căciula în 
mâini. Apoi a început a vorbi din ce în ce mai dârz, din ce în ce mai plin de încredere, 
spunându-mi pe îndelete şi aşa cum se pricepea, durerile Vrancei, durerile bietului 
sătean, ale mocanului de veacuri batjocorit. In sat nu îndrăsnise să-mi vorbească. îi erea 
teamă să nu-1 vadă 

unul şi altul. De aceea mă pândise în pădure, ca un haiduc, ca să nu fim laolaltă decât 
noi doi, suflet la suflet. 

Astăzi, nu ştiu cum îl mai cheamă. Totuş nu-1 uit, pentrucă a fost cel dintâiu 
vrâncean adevărat pe care l-am întâlnit, cel dintâiu ţăran care m’a crezut pe cuvânt şi 
mi-a cerut ceva, pentru ei toţi: să nu-i trădez! Şi jurământul dat atunci fraţilor mei de 
cruce vrânceni, pe care mai târziu am avut prilej să-i cunosc şi mai îndeaproape, nu l-am 

Alteori întârziam la bătrânul sătean cunoscător de slovă veche care mă învăţa să 
citesc actele vrâncene. Pe vremea aceea nu găsisem, cu prietenul meu Constantinescu, 
comoara de acte a arhivei vrâncene, strânsă toată într’un singur loc şi ascunsă bine, şi 
nici altă şcoală nu aveam decât aceea pe care mi-o da umilul grămătic ţăran. Poate că 
nici acuma nu sunt prea priceput în treburile acestea, căci nu mi-e asta meseria; dar pe 
bătrânul meu dascăl de slavonie, vrânceanul cu plete albe nu-1 uit! Şi nici învăţătura lui; 
nici plimbările cu el, de zile întregi, pe plaiul Nerejului Mare cu gândul la cel ce fusese 
pe vremuri, popa Şerban, vrânceanul cel mai de seamă din câţi au fost. 

învăţam deci, noi cu toţii, ceeace neam de neamul lor nu mai învăţaseră cândva 
studenţii români. învăţam a cunoaşte satul cu doi mari profesori alături: dascălul nostru 
şi satul el însuş. Cu toţii porniţi pe acelaş gând. cu aceeaş nădejde: legarea laolaltă a 
cărturăriei cu nevoile poporului; punerea în slujba neamului, care dacă la început nu te 
crede, ajunge prin a fi singurul tău razem şi singura ta nădejde plină de îmbărbătare. 

Luna întreagă a trecut cu astfel de frământări. Fiecare a muncit, fie în echipe 
comune, fie singur. S’au strâns obiecte de muzeu şi foarte multe documente de o 
deosebită importanţă. S’a făcut cea dintâi statistică juridică şi mai ales faptul care 
trebueşte subliniat, este cea dintâi colaborare a Seminarului cu o altă instituţie 
universitară, anume cu Laboratorul de Anatomie şi Fiziologie a d-lui Prof. Fr. Rainer, 
care soseşte în Nereju în ziua de 12 August însoţit de asistenţii săi, D-l şi d-na Horia 
Dumitrescu, spre a face cercetări antropometrice. 

PARTICIPANŢII: 

1. Prof. D. Guşti; 2. D-ra Xenia Costa-Foru; 3. D-ra Elvira Georgeseu; 4. D-ra Maria Negreanu; 5. 
D-ra Maria Dărmăneseu; 6. D-ra Cristofovici; 7. D-ra Madaraz; 

8. D-ra Stamate; 9. D-ra Orghidan; 10. D-ra Gafton Maria. D-nii: 11. D. C. Georgeseu; 

12. H. H. Stahl; 13. Traian Herseni; 14. C. Calavrezo; 15. C. Constantinescu-Mirceşti; 

16. I. Popa; 17. Rom. Cotaru; 18. P. Bucur 19. D. Prejbeanu 20. Niculescu 21. Ion Diaconu; 22. Ion 
Ionaşcu; 23. N. Argintescu; 24. Dr. Alfred Dimolescu; 25. V. Veniamin; 26. N. Conţ; TI. Cioranu; 28. /. 
Costin; 29. Simionescu; 30. Helgiu;3\. Mustachi.de; 32. Dobrescu; 33. Cornăteanu; 34. Ion Angelescu; 35. 
Stanciu Stoian; 36. Serbu; 37. A. Sacerdoţeanu; 38. Prof. Dr. Fr. Rainer; 39. D-na Dr. Horia Dumitrescu; 
40. D-L Dr. Horia Dumitescu; 41. Fotograful I. Berman. 

III. A patra campanie: Fundul-Moldovei, Câmpulung-Bucovina, 1928. 

Efortul nostru de a găsi un mod de organizare perfectă a muncii colective de 
cercetare la teren, este dus mai departe, la Fundul-Moldovei. Pentruca să se obţie un 
studiu uniform purtând asupra tuturor problemelor care interesează în sociologie, la 
Fundul-Moldovei am perfecţionat sistemul împărţirii întregei grupe de monografişti în 
echipe, fiecare având însărcinarea de a studia un anume fragment din total. Fără 
îndoială însă că într’o cercetare la teren nu te poţi ocupa exclusiv de o chestiune. Zi de 
zi, faptele ele însele te silesc să faci observaţii şi cu privire la alte probleme decât cele ce 
ţi-au fost atribuite. Sistemul muncii în Echipe cu atribuţii speciale, ar putea duce la 
pierderea tuturor acestor observaţii, uneori foarte preţioase, însă făcute lăturalnic. 
Pentru a remedia acest defect şi pentru a face astfel ca toate observaţiile răsleţe să se 
adune sistematic, am instituit sistemul transcrierii pe fişe şi al strângerii lor în dosare 
comune. Cu alte cuvinte notările nu se mai fac de aci înainte, în caete personale de note 
zilnice, ci se transcriu pe fişe volante, care se predau pe măsura alcătuirii lor, 
conducătorului monografiei. Acesta le citeşte, le clasează, după o eventuală îndreptare a 
lor şi apoi le ataşează în dosare. 

Metoda aceasta a fişelor şi a dosarelor comune are fără îndoială multe avantaje, dar 
şi câteva primejdii. Pe deoparte ea face cu putinţă colaborarea uşoară a mai multora la o 
aceeaş problemă. Pe de altă parte însă ea poate duce la o fărâmiţare a muncii fiecăruia, la 
înecarea ei în anonimat. Trebue să recunoaştem că şi redactările finale, fiind amânate, 
sunt prin aceasta însăş îngreuiate. 

In ceeace priveşte dreptul de proprietate ştiinţifică asupra observaţiilor făcute, 
monografia a primit ca o lege a ei următoarea regulă: toate fişele strânse sunt puse la 
dispoziţia tuturor monografiştilor. Ele nu pot fi revendicate exclusiv de către 
culegătorul lor. Asupra acestor fişe orişicine are un drept de redactare. Evident cine 
redactează are obligaţia de a cita fişele străine pe care le foloseşte, întocmai aşa cum ai 
cita o carte tipărită. Individual este deci numai dreptul de a iscăli redactările 
individuale. Această regulă a monografiei, în ceeace priveşte dreptul de proprietate 
ştiinţifică şi literară 


SOCIOLBUC 




H. H. STAHL: ŞCOALA 


este cât se poate de dreaptă. Căci într’adevăr munca în echipă monografică are acest 
avantaj de a face cu totul uşoară adunarea materialului, dată fiind atmosfera sufletească 
pe care o creiază printre săteni, astfel că meritul tău de simplu culegător este destul de 
redus. Desigur că înţelegerea acestui lucru presupune şi oarecari calităţi de caracter, pe 
care însă în bună măsură le-a creiat monografia sociologică măcar în sufletul celor mai 
mulţi dintre noi. 

Fundul-Moldovei înseamnă deci folosirea pentru prima oară a sistemului echipelor 
lucrând cu fişe şi dosare comune. Echipele atunci folosite au fost următoarele: 
cosmologică, biologică, istorică, psihologică, economică, juridică, de folclor, literar şi 
muzical, estetică, filologie, pentru studiul stânei, familiei, gospodăriei, a problemei 
femeei, de industrie casnică, de probleme culturale, politică administrativă, 
criminalistică, pentru studiul răsboiului, al manifestărilor religioase şi al cârciumei. In 
anul următor aceste echipe vor căpăta şi o clasare mai bună, după cadre şi manifestări. 

După cum am spus fiecare din aceste echipe îşi avea un dosar propriu în care se 
strângeau fişele pe măsura redactării lor. O nouă dificultate se ivea: dosarele puteau să 
dea naştere la confuzie în redactarea fişelor, dacă nu se stabilea în amănunţime locul 
fiecărei probleme în planul general de lucrări şi dacă nu se găsea chipul de a se înfăţişa 
astfel teoria sociologică pe temeiul căreia lucram, încât ea să fie pe deplin înţeleasă, fără 
de eventuale controverse, de către toţi monografiştii. 

Fundul-Moldovei reprezintă deci în istoria monografiei un moment hotărîtor: 
acela al creerii desăvârşite a teoriei şi a tehnicei monografiei sociologice. Dacă în ceeace 
priveşte tehnica aş da dovadă de falsă modestie spunând că n’aş fi avut niciun amestec, 
trebue să recunosc că pentru teoria monografiei sociologice prezenţa printre noi a d-lui 
Mircea Vulcănescu s’a făcut foarte simţită. D-sa abia întors de la Paris unde studiase 
câţiva ani, şi-a regăsit de îndată pasiunea monografică. Fiind fără îndoială cel mai bine 
pregătit teoretic şi cel mai dotat în asemenea filosoficeşti treburi, d-sa a fost ajutorul cel 
mai preţios al profesorului nostru în acele lungi zile în care s’a elaborat, amănunt cu 
amănunt, planul teoretic al monografiei sociologice, în forma pe care şi astăzi o 
păstrează. Munca ne-a fost uşurată prin faptul că la Seminarul de Sociologie se 
adăogaseră de data aceasta şi alţi profesori specializaţi în anume domenii de viaţă. 
Venise vechiul nostru colaborator D-l prof. Fr. Rainer cu întreg Institutul d-sale, d-na şi 
D-l Horia Dumitrescu, D-l dr. Georgescu, D-l dr. Milcu şi D-l dr. Ciorapciu. Deasemeni 
D-l prof. Const. Brăiloiu, secretarul Soc. Compozitorilor Români, D-l prof. George 
Breazul, economiştii prof. N. Cornăţeanu şi Oreste Anastasiu, D-nul Prof. Marin 
Popescu-Spineni, sculptorul şi muzeologul Mac Constantinescu, d-na Floria Capsali, ar¬ 
hitecţii Armăşel şi Peterneli. 

Fără a opri în loc cercetările la teren, Seminarul astfel alcătuit a putut depune o 
muncă stăruitoare şi plină de roade pentru discutarea şi redactarea cât mai amănunţită a 
tuturor planurilor de muncă necesare. Aceste planuri 

au fost după aceea poligrafiate şi pe temeiul lor, până astăzi, evident cu adăogiri 
continue, se lucrează în monografiile noastre. 

Monografia crescuse dintr’odată şi se adâncise în aşa măsură încât abia o mai 
recunoşteai când o puneai faţă în faţă cu firavele ei începuturi. 

Rezultatele obţinute la Fundul-Moldovei au fost deplin mulţumitoare. Statistica 
făcută, de data aceasta pe foi de recensământ complete şi bine puse la punct, a fost din 
nou o operă colectivă valorificată în urmă prin străduinţa echipelor, conform schemei 
mai sus arătate. 

Un alt lucru care merită să fie subliniat este alcătuirea celui dintâiu muzeu al 
Seminarului. Având în mijlocul nostru pe sculptorul Mac Constantinescu, laureat al 
Şcolii Luvrului, am putut alcătui un muzeu cu mult mai bun decât până atuncea. încă 
dela Goicea-Mare monografiştii au început să strângă obiecte. Ele erau însă de minimă 
importanţă, ca număr şi ca valoare, excepţie făcând minunatele piese vrâncene ale 
măştilor priveghiului funebru. De data aceasta începem a strânge sistematic. Colaborează 
toţi monografiştii. Obiectele se strâng cu fişe de identificare şi apoi se aşază întruna din 
sălile de clasă amenajată ca muzeu temporar. 

De asemeni se fac cele dintâi înregistrări fonogramice de către D-l prof. Brăiloiu, 
iar institutul d-lui prof. Rainer se prezintă la teren admirabil pregătit pentru un Studiu 
antropologic desăvârşit. 

Asociaţia monografiştilor. 

Cei mai mulţi dintre monografiştii Fundului Moldovei nu mai aparţineau 
Seminarului de Sociologie. Unii aveau, cum am arătat, alte specialităţi iar alţii, cari 
fuseseră în cele dintâi campanii studenţi, îşi luaseră licenţa şi nu mai aveau legătură 
directă cu Universitatea. Aceasta adusese după sine şi o schimbare esenţială în structura 
monografiilor noastre. Nu mai era vorba de un grup de studenţi continuându-şi lucrările 
de seminar, la teren, cu un scop în primul rând pedagogic. Monografia ajunsese o 
asociaţie de specialişti pe care Seminarul de Sociologie ca atare nu îi mai putea cuprinde. 

S’a hotărît atunci crearea unei asociaţii a monografiştilor, care să permită 
organizarea laolaltă a studenţilor Seminarului alături de ceilalţi profesionişti ai 
anchetelor sociale, fie că erau sau nu membri ai secţiei sociologice a Institutului Social 
Român. 

Preşedintele acestei asociaţii a fost ales D-l Prof. D. Guşti, iar vice-preşedinţi d-nii 
Mircea Vulcănescu, H. H. Stahl, N. Cornăţeanu şi D. Prejbeanu. 

PARTICIPANŢII: 

1. Prof. D. Guşti; 2. D-ra Xcnia Costa-Foiu; 3. Elvira Georgeseu; 4. N. Stamate; 5. M. Dărmăneseu; 
6. M. Negreanu; 7. Marcela Focşa; 8. Olga Hreniuc; 9. V. Kletchin; 

10. Elisabeta Constante; 11. F. Gafencu; 12. Drd. Carmen Anghelide; 13. Domnica Păun şi d-nele: 14. M. 
Popescu; 15. Comiv; 16. Gorăscu; 17. Floria Capsali; 18. Z. Claudian. 

Expoziţia campaniei Fundul-Moldovei. 

încurajaţi de rezultatele frumoase obţinute cu muzeul provizoriu din Fundul- 
Moldovei, odată întorşi la Bucureşti monografiştii alcătuesc cel dintâiu muzeu sociologic 
menit publicului mare. In sălile Seminarului de Sociologie din Bucureşti, D-l Mac 
Constantinescu ajutat de monografişti, organizează două săli mari. Intr’una se expun 
planurile de lucru şi dosarele cu rezultatele obţinute în campaniile de până atunci. Intr 
a doua se expun obiectele colectate în Nerej şi Fundul-Moldovei, adică un total de 244 
de obiecte al căror catalog a şi fost publicat, însoţit şi de o scurtă expunere doctrinară a 
metodei şi planurilor noastre de lucru. 

Răsunetul obţinut cu acest muzeu a fost destul de mare, iar obiectele însele au fost 
socotite destul de preţioase ca ele să ne fie cerute pentru standul pe care România l-a 
organizat în Expoziţia din Barcelona, unde am obţinut medalia de aur. 

Monografia în discuţia secţiei sociologice a Institutului Social Român. 

In 1929 Institutul Social Român înlocueşte seria conferinţelbr publice duminicale 
printr’un ciclu de 154 de comunicări în secţiile Institutului. 

In secţia sociologică punându-se problema „Sociologia popoarelor şi metoda de 
cercetare monografică", în afară bineînţeles de D-l Prof. D. Guşti care are o conferinţă 
despre „Regulile metodei monografice şi constituirea unei ştiinţe a naţiunii , ia cuvântul 
cel dintâiu grup compact de monografişti atacând problema cercetării la teren. 

Vorbesc atuncea câţiva dintre colaboratorii noştri: D-l prof. Fr. Rainer „Aspectul 
antropologic şi serologic în cercetarea monografică", D-l prof. N. Cornăţescu 

„Realitatea economică în cercetarea monografică", D-l prof. Tudor Vianu „Realitatea 
artistică în cercetarea monografică", D-l prof. C. Brăiloiu „Folclorul muzical în 
cercetarea monografică". Din tabăra elevilor direcţi ai Profesorului Guşti vorbesc: D-l H. 
H. Stahl „Aspectul istoric în cercetarea monografică", D-l M. Vulcănescu „Realitatea 
spirituală în cercetarea monografică" şi „Metoda statistică în cercetarea monografică" şi 
D-l Alex. Claudian „Problema socialului şi a familiei în cercetarea monografică". 

IV. A cincea campanie monografică: Drăguş (Făgăraş). 13/VII-16/VIII, 1929. 

Această campanie reprezintă fără îndoială un punct culminant al cercetărilor 
noastre, atât prin numărul mare al participanţilor, cât şi prin calitatea muncii atunci 
depusă. 

Din toate satele cercetate, Drăguşul pare a fi fost cel mai bine ales, din toate 
punctele de vedere. Foarte omogen ca structură socială totală, prezentând totuş 
probleme de amănunt cât se poate de interesante, Drăguşul are pe deasupra tot farmecul 
unui sat în care viaţa de caracter ţărănesc s’a păstrat cu toată frumuseţea şi cu tot 
pitorescul ei. 

Iată pentru ce în Drăguş ne-am simţit îndemnaţi să încercăm a face o monografie 
menită să rămâe excepţională, adică o monografie absolut completă. Afirm că încercarea 
Drăguşului va rămâne excepţională pentrucă este cât se poate de greu să se facă studii 
atât de amănunţite cât au fost acelea. Şi poate că nici nu este necesar să se repete 
experienţa de mai multe ori. Satele din ţară sunt multe, problemele sunt numeroase şi ar 
fi păcat să concentrezi prea multe forţe într’un singur loc şi să zăboveşti prea mult timp 
pe o aceeaş faţă a vieţii. Insă o asemenea experienţă ca a Drăguşului merita să fie făcută; 
trebuia să fie făcută. Fiecare din cercetători a mers adâncindu-şi problema până la 
punctul de unde nu se putea merge mai departe. Materialul care s’a strâns este enorm. 
Ar trebui să tipărim volume întregi de albume de ţesături, altele de icoane, altele pentru 
transcrierea muzicii din sat, pentru documente ş. a. m. d. Nu este fragment de cercetare 
care să fi rămas în stare de schiţă sumară. Cu toţii am tins la epuizarea problemelor. 
Numai cei cari au experienţa terenului îşi pot da seama de ce a însemnat această 
temerară încercare a noastră, dar în acelaş timp şi care i-a fost folosul pentru 
maturizarea deplină a cercetătorilor. Nu trebue uitat că în Drăguş s’a făcut şi o revenire 
colectivă în 1932, o campanie de redactare colectivă în 1933, fără să mai punem la 
socoteală desele reveniri la teren pe care le făcea individual fiecare cercetător şi pe care 
unii dintre ei şi acum le continuă. 

Eram pe vremea aceea nu mai puţin de 90 de monografişti la lucru. Desigur nu toţi 
erau veterani ai monografiei. Unii de abia debutau. Monografia continua să fie un „vas- 
şcoală cum îi spuneam, adică o prelungire şi peste vară a Seminarului universitar propriu 
zis. De aceea din sânul vechilor elevi ai Profesorului Guşti, care acuma ajunseseră să 
reprezinte „bătrânii" 

monografiei şi care peste iarnă fuseseră însărcinaţi cu ţinerea unor mici prelegeri şi 
şedinţe seminariale cu cei tineri, se formaseră „şefi de echipă”. Aceşti şefi de echipă 
purtau răspunderea lucrărilor, îşi organizau echipa ca unităţi de sine stătătoare, ţinând 
cronici zilnice în care se consemnau şedinţele lor de lucru. Echipele toate se adunau în 
şedinţe plenare, menite mai mult discuţiunii pedagogice, sub conducerea personală a 
Profesorului nostru. Iar în vederea rezultatelor ştiinţifice pe care trebuia să le obţinem, 
şefii de echipă se adunau la rândul lor în „şedinţe ale şefilor de echipe". Se îmbinau 
astfel cele două scopuri pe cari le urmăream: unul pedagogic, de creştere a nouilor 
cercetători sociali şi altul de cercetare ştiinţifică propriu zisă. 

Dealtfel la şcoala aceasta a Drăguşului sunt foarte mulţi aceia cari s’au format. 
Astfel monografiştii care, mai târziu, despărţindu-se în parte de noi, au format grupul 
„Rânduelii", este întreg de formaţie Drăguş, chiar după propria lor mărturisire; dovadă 
simbolul pe care şi l-au ales, „Buzduganul" clăcii drăguşene. Dar acest Drăguş a mai avut 
pentru noi şi o altă însemnătate, de o deosebită valoare. Aci pentru prima oară am avut 
noi dovada deplină că rosturile noastre sunt poate mai mari încă decât le-am fi crezut. 

Intr’o bună zi ne trezim în mijlocul nostru cu primarul din Fundul Moldovei, D-l 
Gavril Frâncu. Cu un an în urmă, acest sătean, deosebit de ager şi de talentat, ne fusese 
un nedespărţit tovarăş de lucru; e cel dintâiu sătean care se asociază lucrărilor noastre, 
ca membru în „echipa cosmologică". Poate că amintirea ce i-o lăsasem nu se putuse 
şterge şi aflând că de data aceasta lucram în Drăguş, a venit să ne vadă. Pentru noi 
venirea lui a fost un semn: ni s’a părut că satul el însuş ne caută. Săteanul acesta nu 
putea fi un curios al preocupărilor ştiinţifice. Eram de pe aceea vreme resemnaţi la 
soarta noastră, de a nu fi cercetaţi de către aceia cari totuş poate că ar fi avut datoria să 
afle ce lucrăm şi să ne dea o mână de ajutor măcar prin, obiectivă critică. Dacă venea în 
mijlocul nostru, fără îndoială că venea numai de dragul nostru şi numai pentrucă aştepta 
din partea noastră şi altceva decât un volum de adevăruri ştiinţifice: acea „reformă" 
după care şi noi tânjeam fără să ne o mărturisim prea făţiş. Dar venirea lui Frâncu în 
mijlocul nostru ne-a deschis sufletul. 

Nu pot uita cuvântarea pe care a ţinut-o atunci profesorul Brăiloiu, violent atac 
împotriva înstrăinării întregei noastre culturi orăşeneşti, de minunata bogăţie, şi aş 
îndrăsni aproape să spun, de nemeritata noastră bogăţie a satului. Câteva cuvinte de 
apăsare pe ascuţişul acestui gând am adăogat şi eu. Poate mă las înşelat de felul cum am 
crescut eu la asemenea gânduri. Poate perspectiva amintirilor mele mă face, greşit, să 
stabilesc atuncea momentul în care am simţit pentru prima oară colectivitatea noastră 
monografică privind atent şi în faţă problema reformei sociale. Ştiu foarte bine că nu ne 
abăteam de la planul care, încă de la început, aşa fusese gândit de Profesorul nostru. In 
tot cazul pentru noi, monografiştii, atunci s’a actualizat problema aceasta a acţiunii 
sociale, pe temeiul unei anumite etici, sprijinită pe o cunoaştere ştiinţifică, adică 

programul întreg al monografiei sociologice. Şi atunci s’a născut în tot sufletul 
monografiei credinţa într’o altă datorie, care se adăoga celei ştiinţifice. 

Citească cineva conferinţa pe care, mai târziu, la deschiderea expoziiei Drăguş din 
Bucureşti, a rostit-o profesorul nostru, spre nespusa noastră bucurie şi pace sufletească, 
citească şi cuvintele prin care am încercat şi eu să spun ceeace gândeam toţii, ca să-şi 
dea seama de ce anume fremăta în sufletul nostru al tuturora. 9 ) 

Film ul Drăguş. 

Tot în această campanie monografia îşi începe o nouă ramură de activitate al cărui 
viitor ne pare plin de făgădueli: scoaterea filmelor documentare româneşti. 

La început problema filmării ni s’a pus ca o simplă problemă de tehnică a 
înregistrării. Căutam întruna perfecţionarea metodelor noastre de observaţie. Sunt însă 
atâtea fenomene vii pe cari nu le poţi prinde cu mijloacele obişnuite ale scrisului. Drept 
este că în monografiile noastre am întrebuinţat într'o largă măsură mijloacele de 
înregistrare mecanică, fonograme şi fotografii. Pentru povestirile săteşti am folosit 
sitematic stenografia. Insă atâtea scene ceremoniale, dansuri, tehnici de lucru nu pot fi 
înregistrate decât prin filmare! Am cerut atunci ajutorul serviciului cinematografic al 
armatei, care cu multă bunăvoinţă ne-a pus la dispoziţie aparatele sale. Am căutat să 
înregistrăm cât mai multe scene şi, spre bucuria noastră, legându-le laolaltă, ne-am 
pomenit a fi alcătuit un film care era nu numai un bun documentar, ci şi un film 
adevărat, un film frumos. 

Filmul Drăguş a cunoscut un adevărat succes în ţară şi peste graniţă. Fotografia lui 
a fost făcută de către D-l I. Barbelian, regisori fiind d-nii Paul Sterian şi Nicu 
Argintescu. Un al doilea cupaj a fost făcut de către scriitorul acestor rânduri cu ajutorul 
d-lui Mitu Georgeseu. Filmul a fost reprezentat întâia oară la Bucureşti, la Teatrul 
Naţional, în Ianuarie 1932. Iar în 1934 cu prilejul conferinţelor pe care dl. Prof. D. Guşti 
le-a ţinut ca invitat al Universităţilor din Franţa şi Germania, despre monografia 
sociologică românească, filmul acesta a fost reţinut la „Musee Pedagogique" unde se află 
şi astăzi, în urma demersului d-lui Maunier, profesor la Facultatea de Drept din Paris, 
iar un alt exemplar a fost reţinut la Berlin la Institutul de limbi romanice în urma 
stăruinţelor d-lui Prof. Gamilscheg, directorul acelui Institut. 

Expoziţia Drăguş. 

Şi în Drăguş monografiştii îşi strânseseră un foarte bogat material muzeologie, ba 
încă cu mult mai bun şi mai complect decât cel din Fundul Moldovei. S’a organizat 
atunci tot la Seminarul de Sociologie şi tot de către dl. 


9 ) Textul a fost publicat în „Politica culturii", (I. S. R.). 

Mac Constantinescu, două săli de muzeu, una cuprinzând o reconstituire a unei odăi 
drăguşene, cealalta cu unelte diverse şi fotografii. In total s’au expus 421 de obiecte. 
Catalogul acestei expoziţii cuprinde o serie de 81 de fotografii documentare. 

Mai târziu, la Expoziţia de Higienă Socială, care a avut loc la Dresda, reconstituirea 
odăii drăguşene ne-a fost cerută, astfel că am mutat acolo standurile noastre, obţinând 
şi acolo medalia de aur. 

Astăzi obiectele acestor două muzee ale noastre se află depuse în Muzeul Satului 
Românesc. 


PARTICIPANŢI: 


2. D-l Roman Cresin, licenţiat; 3. D-L Faust Ştefănescu; 4. D-L Nicolae Popescu. Cadrul 
Cosmologic: 

1. D-l Traian Herseni, licenţiat; 6. D-L Corist. Buzilă; 7. D-L Const Manolache. Cadrul 
Biologic: 

8. D-l Dr. Sabin Manuilă; 9. D-L Dr. Ciocârlan; 10. D-L Dr. Ştefan Tănăsescu; 11. D-l Dr. 
Teodoru; 12. D-L Dr. Pascu; 13, D-L Dr. Raţiu. 

Biologie socială: 

14. D-L D-rd Dumitru Georgeseu; 15. D-L Dr. C Constantin Qiugiuc; 16. D-ra Dr. Elena Roşea; 
17. D-na D-rd Carmen Anghelide; 18. D-L D-rd George Georgeseu; 19 D-L D-rd Gh. Văcărescu. 

Cadrul Psihologic: 

20. D-L D-rd Mircea Vulcănescu, asistent; 21. D-L Paul Sterian, Dr. în ştiinţe economice. 

Cadrul Istoric 


a Maria Dărn 




ă; 24. D-ra 




a) Literatură şi muzică populară: 

25. D-l Const Brăiloiu profesor; 26. D-l Mihai Pop, licenţiat; 27. D-L Hary Brauner: 28 D-l Zamfir 
Constantinescu; 29. D-ra Ştefania Cristescu; 30. D-L Nicolae Drosu- 31 Lucian Macovei; 32. D-na 
Maria Rădulescu; 33. D-I Matei Socor; 34. D-L A. Stoia ' 35. D-L Ştefan Topală. 

b) Filologie: 

36. D-l G. Dăncuş; 37. D-L Iorgu Stoian. 

c) Estetică: 

38. D-l Tudor Vianu, conferenţiar universitar; 39. D-L Nicolae Argintescu, licenţiat' 40. D-L 
Petre Comarnescu, licenţiat; 41. Victor Iancu. 

d) Artă Plastică: 

42. D-l Mac Constantinescu, sculptor, abs. dela Ecole du Louvre din Paris' 43 D-na Margareta 
Sterian; 44. D-ra Marcela Focşa; 45. D-ra Paula Guşti, licenţiată. 

e) Dans: 

46. D-l Dobrescu, maestru de dans la O.N.E.F. 

f) Ideologie: 

47. D-l Dumitru Amzer; 48. D-L Ion Ionică. 

g) Obiceiuri şi rituri: 

48. D-L Ernest Bernea; 50. D-ra Docliia Ioanovici; 51. D-L Ion Samarineanu. 

h) Instituţii culturale: 

52. D-L Gh. Gabrea; 53. D-L Petre Apolzan; 54. D-L Emil Czervenca. 

i) Moralitate: 

55 ; D-L Romulus Cotaru, licenţiat; 56. D-L Gh. Bronzetti. 

57. D-L Nic. Cornăţeanu, profesor la şcoala superioară de agricultură; 58. D-L Ion Floru, 
licenţiat; 59. D-L Sfintescu, licenţiat; 60. D-L Ion Zamfirescu, licenţiat; 61. D-L Gh. Dumitrescu; 62. 
D-L Emanoil Buznea; 63. D-L Ion Ciolan; 64. D-L Victor Rădulescu- Pogoneanu; 65. D-L Adrian 
Negrea; 66. D-L Ilie Sulea. 

Manifestări Juridice: 

67. D-ra Ecaterina Burbea; 68. D-L Alex. Dineti; 69. D-L Ed. Cirosman; 70. D-L Oc- tavian 
Mureşeanu; 71. D-L Gh. Neicu; 72. D-L Filip Paşcanu; 73. D-ra Domnica Păun; 74. D-L Ştefan 
Stamate. 

Manifestări Politice şi Administrative: 

75. D-L Mircea Manolescu, licenţiat; 76. D-L Ştefan Macri; 77. D-L Marin Cernea; 78. D-L Ion 

Tatu. 

Unităţi: 

79. D-ra Xenia Costa-Foru, licenţiată; 80. D-L Ion Costin, licenţiat; 81. D-ra Maria Călineţ; 82. 
D-ra Elisabeta Constante, licenţiată; 83. D-L C. D. Constantinescu, licenţiat; 84. D-î Al. Dima, 
licenţiat; 85. D-ra Olga Hreniuc, licenţiată; 86. D-L Remus Făgărăşeanu; 87. D-L Colonel Liviu 
Tăuşeanu. 

88. D-ra Maria Cotescu, arhitect; 89. D-L Armăşel, arhitect, şi cu ajutorul Părintelui Iurcovan, 
al D-lui învăţător I. Sofonea şi a D-lui Gh. Rogozea, student. 

BIBLIOGRAFIE: 

1. H. H. Stahl: Un sat din Transilvania: Drăguşul. Revista Boabe de Grâu Anul III No. 3. 

2. H. H. Stahl: Sistemul onomastic drăguşan. Arhiva Anul XII No. 3—4. 

3. H. H. Stahl: Vecinătăţile din Drăguş. Sociologie Românească Anul I, No. 1. 

4. H. H. Stahl: Rudenia spirituală din năşie din Drăguş. Sociologie Românească Anul I, No. 7-9. 

4. H. H. Stahl: Cum şi-a făcut moş Bacioc din Drăguş viaţa întreagă, o gospodărie cum nu se 
află alta. Sociologie Românească Anul I, No. 3. 

5. Traian Herseni: Stâna din Munţii Făgăraşului. Revista Boabe de Grâu. 

6. Traian Herseni: Observaţii sociologice privitoare la copiii din Drăguş, Arhiva Anul XI No. 1, 
2, 3, 4. 

8.1 Traian Herseni: Clubul Husarilor. Arhiva Anul XII. No. 3 şi 4. 

9. Constantin Brăiloiu: Despre bocetul de la Drăguş. Arhiva Anul X. 

10. Constantin Brăiloiu: Cântec la sfârşit de clacă. Sociologie Românească Anul I, No. 3. 

11. D. C. Georgeseu: Considerations sur l’alimentation paysanne en Roumanie în Melanges D. 
Guşti. 

12. Lena Constante: Iconarul Savu Moga. Revista Boabe de Grâu Anul III. Pag. 

586 — 588. 

13. Mac Constantinescu: Ceramica populară. Arhiva Anul X. 

14. Adrian Negrea: Pocesul de emigrare al drăguşenilor în America. Ahiva Anul XI, No. 1, 2, 3, 

15. Catalogul materialului sociologic privitor la cercetările monografice în anul 1929, între 15 
Iulie şi 15 August în comuna Drăguş (jud. Făgăraş) expus în sălile Seminarului, Bucureşti 1929, 
Tipografia Luceafărul. 

Seminarul de monografie sociologică. 

După campania din Drăguş dl. Prof. Guşti numeşte asistenţi pe doi din elevii săi cu 
rostul special de a priveghea la pregătirea elementelor necesare campaniilor de 
monografie sociologică, precum şi de a contribui la prelucrarea şi redactarea 
materialului cules. Acest seminar de monografie sociologică s’a păstrat în vechea tradiţie 
a tuturor seminarelor organizate de către dl. Prof. Guşti, căpătând adică şi un caracter 
de institut de cercetări proprii. 

încă din seminarul pe care îl avea la Iaşi dl. Prof. Guşti a putut strânge studii 
deajuns de serioase încât să poată publica un preţios volum de contribuţii ale elevilor 
săi 10 ). Dacă alte asemenea publicaţii, sub egida Seminarului, nu s’au mai făcut de atunci, 
aceasta nu înseamnă că şi activitatea în acest sens ar fi încetat. Dimpotrivă înseamnă că 
sfera de acţiune a membrilor Seminarului a crescut, contribuţiile lor publicându-se în 
revistele Institutului Social Român. Pe de altă parte Seminarul de sociologie se 
mândreşte cu faptul că pune pe studenţii săi în nemijlocită legătură cu viaţa socială, toţi 
studenţii fiind obligaţi a face, ca lucrări de seminar, anchete sociale, fie la ţară, fie într’o 
mahala de oraş. Studiile astfel strânse, ca lucrări peste an, sunt foarte multe şi uneori 
deosebit de bune. Ba, în afară de campaniile monografice de peste vară, s’au putut 
organiza şi alte campanii colective de lucru, precum de pildă este încercarea de 
monografie sociologică a cartierului Teiu din Bucureşti, un studiu în legătură cu 
credinţele şi ritualul funebru şi o anchetă în legătură cu sociologia copilului. 

V. A şasea campanie monografică, Runcu-Gorj, 29Iunie—18 August 1930. 

Teoria şi metoda monografiei sociologice fiind complect alcătuite, de aci înainte 
campaniile de monografie sociologică se vor desfăşura după acelaş sistem. Doar anume 
îmbunătăţiri de detaliu se mai adaogă, de la o campanie la alta. 

Cu alte cuvinte, şi aci la Runcu am început prin a face statistica printr’o echipă 
trimeasă mai dinainte la teren şi am lucrat apoi cu echipe repartizate pe cadre şi 
manifestări întocmai ca şi la Drăguş. Desigur au fost mai puţine tatonări, s’a lucrat cu 
mai multă prudenţă în ceeace priveşte alegerea problemelor şi în acelaş timp cu mult 
mai rapid, extrăgându-se numai esenţialul şi fără să se întârzie asupra unor chestiuni de 
detaliu care nu s’ar fi putut încadra în ansamblul lucrării. 

O problemă care la Runcu ne-a preocupat în chip deosebit a fost şi aceea de a 
sistematiza şi redacta, pentru un public mai mare, întreaga noastră experienţă cu privire 
la teoria şi tehnica monografiei sociologice. S’au început atunci o serie de redactări şi de 
studii menite să fie strânse într’un volum. 


10 ) Studii Sociologice şi etice, Voi. I şi II. 

Dl. Traian Herseni, care tocmai se întorsese din Germania unde studiase câtăva 
vreme, publicase peste vară o serie de articole despre monografie în revista „Societatea 
de Mâine". A primit însărcinarea de a le strânge într'o broşură menită marelui public. 
D-sa începe să scrie deci volumul pe care, peste un an aveam să-l avem într’o formă 
tipărită, totuş nedată publicului, şi care mai târziu mult schimbată avea să formeze 
N-rul 1 din Biblioteca Sociologică a Institutului Social. 

Dar chiar şi în lipsa publicaţiilor, metoda monografiei sociologice începuse să fie 
cunoscută. Vizitatori străini veneau să vadă la faţa locului cum anume lucram. Aci la 
Runcu, în ziua de 12 August, sosesc un grup de 19 studenţi germani, sub conducerea d- 
lui Helmuth Klocke, asistent al Profesorului Ipsen din Leipzig. Aceşti studenţi participă 
vreo câteva zile la lucrările noastre, fără îndoială cu mult folos pentru ei, ceeace se şi 
poate vedea din felul în care, întorşi în Germania, au început să lucreze monografii 
sociologice după un sistem apropiat de al nostru. 

PARTICIPANŢI: 

1. Prof. D. Guşti; 2. D-rele Xenia Costa-Foru;3. M. Dărmănescu; 4. 8. Miclescu; 

5. D. Păun: 6. N. Raischi; 7. D. Alexandrescu; 8. E. Constante; 9. Lena Constante; 

10. Paula Gusty; 11. Ştefania Cristescu; 12. Dochia loanovici; 13. Marica Cotescu; 14. M. Vulcinescu; 15. 
L. Gavăt; 16. Carmen Anghelide; 17. Marcela Focşa; 18. Floria Capsali; 19. Ecaterina Burbea; 20. M. 
Căli neţ; 21. 1 V. Cornăţeanu; 22. C. Brăiloiu; 

23. H. H. Stahl; 24. M!tu Georgeseu; 25. M. Vulcănescu; 26. Traian Herseni; 27. Gh. Dumitrescu; 28. Mac 
Constantinescu; 29. C. Iliescu; 30. I. Conea; 31. V. Rădulescu-Pogoneanu; 32. A. Negrea; 33. I. Ionici; 34. 
D. Amser; 35. E. Bernea; 36. I. Samarineanu; 

37. F. Paşcanu; 38. C. Orleanu; 39. M. Pop; 40. H. Brauner; 41. R. Cressfn; 42. N. Popescu; 43. /. 
Ghibedea; 44. Dr. Giugiuc; 45. Dr. G. Georgeseu; 46. Dr. Tisu; 47. Dr. Roşianu; 48. I. Focşa; 49. I. Gabrea; 
50. N. Argintescu; 51. C. Baran; 52. St. Macni; 

53. 1V. Tatu; 54. 1V. Manolescu; 55. E. Buznea; 56. I. Ciolan; 57. Armăşel arh.; 58. 

C. Neicu; 59. luliu Stănescu; 60. C. Floru; 61. Nicutescu; 62. I. Iancu; 63. O. Cernea; 64. Ciuturoianu; 
pictorii; 65. Miitznerşi 66. D-na Rodica Maniu; 67. fotograful Berman. 


BIBLIOGRAFIE: 

1. Ion Conea:. Determinări geofizice în aşezarea satului Runcu, Arhiva An. X. 

2. GheorgheFocşa: Contribuţie la cercetarea mentalităţii satului, Arhiva No. X. 

3. R. Cressin: Datoriile agricultorilor din satul Runcu, Arhiva Anul X. 

4. Adrian Negrea: Industria morăritului la Runcu, Arhiva Anul X. 

5. M. Buznea: O industrie ţărănească, Arhiva An. X. 

6. Dochia loanovici: Consideraţii statistice asupra vrăjitoriei satului Runcu, Arhiva An. X. 

7. N. Argintescu: Contribuţii la problema gustului popular, Arhiva An. X. 

8. D. C. Amzăr: Sociologia şezătorii, Arhiva An. IX. No. 4. 

9. D. C. Georgeseu: Schiţa antropologică a satului Runcu, Sociologie Românească An. I, No. 5. 

10. H. H. Stahl: O tâlhărie la drumul mare şi o întâmplare cu moroi, Sociologie Românească An. 

VI. A şaptea câmp. monografică. Cornova (Orhei) — 25 Iunie —13 August 1931. 

Campania din Cornova nu se deosebeşte întru nimic, ca schemă de organizare şi 
metodă de lucru, de campania precedentă. Monografia ajunsese un mecanism foarte bine 
pus la punct a cărui funcţionare devenise aproape mecanică. In ciuda greutăţilor 
deosebit de mari pe care le-am întâmpinat în acest sat, rezultatele campaniei au fost 
foarte bune, evident datorită şi numărului mare de monografişti cu veche experienţă 
care alcătuiau rândurile noastre. 

Semnalăm prezenţa celui dintâiu student străin participând la lucrările 
monografiei, dela început până la sfârşit, lucrând efectiv, ca oricare alt monografist. Este 
vorba de studentul ceh Kudrnovschi, care învăţase foarte bine româneşte şi ne-a fost de 
un preţios concurs. 

Tot în timpul acestei campanii a fost lucrat cel de-al doilea film al Seminarului, 
„Un sat basarabean, Cornova", operator fiind D-l Tudor Posmantir de la Laboratorul 
Cinematografic al Preşedinţiei Consiliului de Miniştri, iar regisori d-nii Bucuţa, Stahl şi 
Golopenţia. Mult mai reuşit ca execuţie tehnică, filmul Cornova este totuş lipsit de 
farmecul filmului Drăguş, datorită sărăciei dureroase a satului acestuia basarabean în 
porturi şi cadru decorativ de datini. Ca document al vieţii de acolo, filmul este însă 
deosebit de preţios. 

PARTICIPANŢI: 

1. Prof. Guşti; 2. Xenia Costa-Foru; 3. D. Păun; 4. El. Constante; 5. Lena Constante; 6. Paula Gusty; 
7. Ştefania Cristescu; 8. Marcela Focşa; 9. Dochia loanovici; 10. Elena Constantinescu; 11. Ol ga Hreniuc; 
12. N. Raischi; 13. Rodica Luţia; 14. Livia Gavăt; 15. Arh. M. Cotescu, D-nii; 16. H. H. Stahl; 17. M. 
Vulcănescu; 18. Traian Herseni; 19. A. Golopenţia; 20. R. Kressin; 21. N. Popescu; 22. A. Negrea; 23. I. 
Measni- cov; 24. Victor Rădulescu-Pogoneanu; 25. D. C. Georgeseu; 26. I. Ciolan; 27. C. Iliescu; 28. Gh. 
Dumitrescu; 29. F. Paşcanu; 30. I. Zurescu; 31. P. Ştefănucă; 32. M. Pop; 33. 

H. Brauner; 34. M. Buznea; 35. I. Sărbu; 36. Focşa Gh.; 37. Emil Popa? 38. Emil Tur- deanu; 39. 1. 
Zamfîrescu; 40. I. Ionică; 41. Bernea E.; 42. D. Amser; 43. Samarineanu; 44. /. lostif; 45. Kudrnovschi; 46. 
Octavian NeamfU; 47. Bulai; 48. Mircea Manolescu; 49. Dr. Belciu; 50. Dr. Ungureanu; 51. Dr. Gh. Stoica; 
52. Dr. I. Feneşan; 53. N. Argintescu; 

54. N. Cornăţeanu; 55. fotograful I. Berman. 

BIBLIOGRAFIE: 

1. D. C. Georgeseu: Evoluţia demografică a satului Cornova, Arhiva An. X4 

2. H. H. Stahl: Vatra satului Cornova, Arhiva An. X. 

3. H. H. Stahl: Despre Inochentie şi inochentism, Arhiva An. X. 

4. H. H. Stahl şi Anton Golopenţia: învăţături din zodiac, Sociologie Românească, Anul I, No. 4. 

5. P. Ştefănucă: Scrisori de răsboiu, Arhiva Anul X. 

6. Ernest Bernea: Contribuţii la problema calendarului în satul Cornova, Arhiva Anul X. 

7. Şefania Cristescu: Practica magică a descântatului de strâns în satul Cornova, Arhiva An. X. 

8. Ştefania Cristescu: L’agent magique dans le village de Cornova, Arhiva An. XIII Melanges D 

9. Ştefania Cristescu: Frecvenţa formulei magice în satul Cornova Sociologie Romanească, An. I, 
No. 4. 

10. Traian Heiseni: Categoriile sociale cornovene, Arhiva An. X. 

11. Emil Turdeanu: Un manuscris miscelaneu necunoscut, Arhiva An. X. 

12. Mihai Pop: Contribuţii la studiul limbilor speciale din Cornova, Arhiva No. 10. 

13. Ion Zamfirescu: Contribuţii la cercetarea unei gospodării ţărăneşti în satul Cornova, Arhiva 

14. Domnica Păun: Ţiganii în viaţa satului Cornova, Arhiva An. X. 

15. Anton Golopenţia: Aspecte ale desfăşurării procesului de orăşenizare a satului Cornova, 
Arhiva Anul X. 


Comunicările la Institutul Social Român. 

Următor monografiei de la Cornova se organizează peste iarnă, în secţia sociologică 
a Institutului Social Român, o serie de prezentări de material şi de probleme, de către 
participanţii la această campanie. Seria celor 19 conferinţe se începe prin rularea celor 
două filme documentare: Drăguş şi Cornova şi printr o conferinţă „Din viaţa unui preot 
basarabean'*, a Pr. Zamă din Cornova, personalitate deosebit de puternică şi înzestrată 
cu un rar talent de povestitor. 

Metodă şi sistem: 

Miercuri, 27 Ianuarie 1932: D. Guşti: Realitate socială şi cercetare sociologică' T. Herseni: Metoda 
monografică. 

Miercuri, 3 Februarie: Roman Cressin: Statistica în cercetările monografice' -Ing. Meassnicow: 
Prezentare de cercetări statistice; HenriH. Stahl: Tehnica cercetării monografice. 


Cadre: 

Miercuri, 10 Februarie 1932: Ion Coneaş i Emil Popa: Condiţionările geofizice ale aşezării satului; 
D-ra Livid Gavăţ şi I. Bulai: Fauna şi flora regiunii; D-ra M. Cotescu: Ruralistica; Traian Herseni: 
Raportul dintre natură si cultură. 

Miercuri, 17 Februarie 1932: R. Cressin, L. Meassnicov şi N. Popescu, Statistica demografică; Dr. 
Mesrobeanur Serologie; Drd. Dimitrie Georgescn: Cadrul biologic al satului; Dr. Belciu: Asistenţa 
medicală; Drd. Feneşan: Rezultatul reacţiunilor Meinecke; Drzi. Subit. Stoica şi Ungureanu: Prezentări 
de fişe familiale biologice. 

Miercuri, 24 Februarie 1932: H. H. Stahl: Cadrul istoric al satului; Ion Zurescu: Memorie socială. 
Miercuri, 2 Martie 1932: Anton Golopenţia: Cadrul psihologic al satului. 


Manifestări: 

Miercuri, 9 Martie 1932: Anton Golopenţia: Viaţa spirituală a satului (aspectul total); Ion Ionică şi 
Octavian losif: Ştiinţă populară şi mitologie populară; Ion Samari- neanu: Tehnologie; D-ra Dochia 
loanovici: Interdicţii şi magie; D-ra Ştefania Cristescu: Descântecele. 

Miercuri, 16 Martie 1932: Octavian losif: Viaţa religioasă a satului; Ernest Bernea: Riturile; George 
Focşa: Etică şi moralitate; Ion Zamfirescu: Cultură şi acţiune culturală; D-ra Eugenia Constantinescu, 
Comunicări de fişe. 

Miercuri, 23 Martie 1932: Constantin Brăiloiu: Metoda monografică în cercetarea muzicologică; 
H. Brauner: Prezentare de fonograme cornovene; Mihai Pop: Prezentare de texte de cântece notate 
filologic; D-ra Marcella Focşa: Repertoriul coregrafic. 

Miercuri, 30 Martie 1932: A. Golopenţia: Artele spaţiale; Arhitect Armăşel: Prezentare de schiţe 
şi planuri; D-rele Mar cella Focşa şi Elena Constante: Prezentare de planşe de ţesături; Petre Sărbu, Emil 
Turdeanu P. Ştefanucă: Prezentări de texte literare poporane nemuzicale. 

Miercuri, 6 Aprilie 1932: Mircea M. Vulcănescu: Structura vieţii economice a satului; Emanoil 
Buznea: Viticultură şi vinificaţie; Adrian Negrea: Unităţi economice; Anton Golopenfia: Schimbul şi 
circulaţia, negustori ambulanţi şi târguri; Gheorghe Dumitrescu: Negustorii stabili. 

Miercuri, 13 Apribe 1932: 1 V. Cornăteanu: Budgete. Tehnica agricolă şi viticolă; D-ra P. Gusty: 
Industria casnică; Ion N. Ciolan: Cooperaţia sătească; C. lliescu: Prezentare de desene de instrumente!. 

Miercuri, 20 Aprilie 1932: H. H. Stahl, Mircea Manolescu şi Filip Paşcanu: Manifestările juridice 
ale satului; Nicolae Popescu, Octavian Neamfu: Statistică judiciară. 

Miercuri, 11 Mai 1932: Mircea Manolescu şi V. Rădulescu-Pogoneanu: Manifestările 
administrative şi politice; P. Ştefanucă: Influenţa războiului asupra mentalităţii politice a satului. 

Miercuri, 18 Mai 1932: Traian Herseni: Unităţi şi relaţii; D-ra D. Păun: Ţiganii; loan Zurescu: 
Evreii. 

Miercuri 25 Mai 1932: M. M. Vulcănescu: Gospodăriile: D-rele X. Costa-Foru şi N. Rayski: 
Problema famil'ei; D-ra Olga Hreniuc şi D-ra Rodica fu fia: Copiii; D-ra Eli- sabeta Constante şi D-ra 
I Maria Dărmănescu: Istoricul familiei. 

Procese: 

Miercuri, 1 Iunie 1932: Anton Golopenţia: Procesul de urbanizare a satului. 

VIII — IX. A opta campanie monografică. Revenirea la Drăguş în 1932. 

Şi a 9-a campanie de redactare din Făgăraş 1933. 

După campania din Cornova monografia sociologică nu mai porneşte la studiul altor 
sate. Conducătorul ei, D-l Prof. Guşti, este numit Ministru al Instrucţiei Publice şi, ca 
atare, timp de doi ani de zile, supraîncărcat ca lucrări, nu mai poate conduce personal 
campaniile de cercetări. Pe de altă parte materialul care se strânsese ajunsese să fie din 
cale afară de mult, astfel că se impunea un răgaz pentru a face o încercare de 
sistematizare şi de redactare a lui. Gândul unei publicaţii sistematice a unei campanii 
monografice ne urmărea din ce în ce mai insistent. S’a hotărît de aceea să nu se înceapă 
un nou studiu, ci să se desăvârşească şi să se pregătească de publicare cea mai bună 
dintre monografiile de până acum. A fost ales Drăguşul. Monografiştii, în număr foarte 
redus de data aceasta, aproape numai şefii de echipă, s’au reîntors în satul Drăguş şi au 
făcut o dublă muncă de complectare şi de redactare a materialului. Iar în 1933 s’a 
renunţat cu totul la noui strângeri de material şi monografiştii s’au instalat în oraşul 
Făgăraş, deci tot aproape de satul Drăguş. la şcoala normală de acolo, exclusiv în scopul 
redactării. 

Pe urma acestor două campanii monografia Drăguşului a eşit foarte aproape de 
punctul când s’ar putea tipări. Aşteptăm împrejurări mai bune cari să ne permită 
tipărirea seriilor de volume ale acestei lucrări pe care ne măgulim a o socoti drept un 
adevărat model de muncă ştiinţifică. 

Colaborarea cu Fundaţia Culturală Regală Principele Carol. (1934—1936). 

D-l Prof. Guşti fiind încredinţat cu conducerea Fundaţiei Culturale Regale 
Principele Carol, nici în anul 1934 nu se organizează, o nouă campanie de cercetări, 
întreruperea aceasta nu dovedeşte o slăbire a interesului pentru monografie, ci 
dimpotrivă ne găsim acuma într’un moment de reorganisare, pe o scară mult mai mare, a 
gândurilor de început. De fapt, dacă Institutul Social Român din Bucureşti nu a făcut o 
campanie de cercetări ştiinţifice, am avut în schimb toate Echipele Regale Studenţeşti, 
care, într’o oarecare măsură, au făcut ele monografii. Desigur că o echipă studenţească 
regală nu poate lucra aşa cum lucraseră monografiştii Institutului Social Român. Totuş 
metoda lor de acţiune este întemeiată, ca şi metoda noastră, pe aceleaşi temeiuri 
doctrinare, care prevăd întemeerea acţiunii pe o bună cunoaştere a stărilor de lucru 
dintr’un anume loc. Astfel că putem socoti că din anul 1934 am avut 12 echipe de 
cercetare la teren, care au crescut în 1935 la 32, si în 1936 la 49. 

Alăturat acestor echipe, Institutele Sociale regionale îşi continuau lucrările lor de 
monografie sociologică; iar Institutul Social Român din Bucureşti găseşte şi el de 
cuviinţă, începând cu anii 1935—1936, să facă două campanii succesive, din nou sub 
conducerea personală a Profesorului Guşti, în satul Şanţ din judeţul Năsăud. 

Aceste două campanii, după un interval atât de mare de ani în care monografia 
fusese întreruptă, au cu totul alt caracter. De data aceasta lucrăm în colaborare cu o 
echipă studenţească regală, care stând trei luni de zile în sat, are şi menirea să 
pregătească satul astfel încât munca monografiştilor să fie cât se poate de uşoară. O bună 
parte din probleme pot fi adâncite foarte mult, tocmai prin faptul că se lucrează timp de 
trei luni de zile. In schimb însă, monografiştii, aproape că nu mai sunt tot aceia de pe 
vremuri. In bună parte anii de întrerupere i-au răspândit. Dar mai ales nevoile noastre 
de a trimete, cu fiecare echipă dacă se poate, un om priceput în rosturile muncii săteşti, 
ne-au silit să ne răsleţim unul de altul, astfel că echipa monografică de la Şanţ este în 
mare măsură o echipă alcătuită din elemente noui. 

Pe de altă parte însuş scopul pe care-1 urmăream era de data aceasta cu totul altul. 
La Şanţ nu s’a mai căutat a se face o monografie mergând până la cele mai mici 
amănunte şi cele mai subtile analize, ci numai o monografie restrânsă, care să poată fi 
dată drept model tuturor cercetătorilor satelor româneşti, adică o monografie redusă la 
strictul necesar. 

In cea dintâi campanie din satul Şanţ s’a lucrat al treilea film documentar 
sociologic, operator-fotograf fiind tot D-l Tudor Posmantir, care lucrase în satul 
Cornova, iar regisor, scriitorul acestor rânduri. Filmul a fost rulat în Bucureşti, 
întovărăşit de cântecele unui cor ţărănesc al Căminului Cultural din Leşu. 

Această monografie a satului Şanţ, avem toată nădejdea să poată apărea curând în 
editura Fundaţiei pentru Literatură şi Artă „Regele Carol II“. 

Subliniem faptul că în aceste două campanii din Şanţ au participat mai mulţi 
străini. Astfel D-l dr. Philip Mosely, bursier Rockefeller, venise în ţară cu scopul precis 
de a deprinde ca elev al Profesorului Guşti, metodele monografiei sociologice. In această 
calitate, el a participat ca membru activ la campania din 1935, studiind anume aspecte 
ale vieţii satului pe care le putea urmări mai bine, cum de pildă emigranţii americani 
reîntorşi în sat. 

Un alt străin, tot bursier Rockefeller, germanul Haufe Helmuth, a lucrat şi dânsul 
câteva zile cu noi. De asemeni am avut ca tovarăşă de lucru pe d-şoara Erna Piffl din 
Viena, venită în ţară să studieze problema specială a costumului din sud-estul european, 
însfârşit D-l Jacques Lassaigne, critic de artă şi publicist, a participat la întreaga 
campanie din 1936. 

încă un fapt de remarcat este acela al participării unui număr de 3 minoritari 
unguri studenţi, d-nii Palfi, Bakk Petre, Venczel losif, cari nefăcând parte din echipă, au 
lucrat totuş alături de ea, cu scopul de a deprinde metodele noastre de lucru. 

PARTICIPANŢII 1935: 

1. Prof. D. Guşti; D-şoarele: 2. Dr. Lucia Ţurcan; 3. M. Pisculungeanu; 4. Balaban Aurelia; 5. Ifrim 
Aurelia; 6. Sassu Viorica; 7. D-na Traian Herseni: 8. Marcela Focşa. 9. Popescu Steliana; 10. Cristescu 
Ştefania; 11. Constante Elena; 12. Eliza Retezeamr; 13. D-na Dr. Făcăoaru; 14. Ghinopol Catiopi; 15. 
Popescu Simona; 16. D-na Dora Bărbii şi D-nii; 17. H. H. Stahl; 18. Traian Herseni; 19. Dr. Popu; 20. N. 
N. Popescu; 21. Boia Aurel; 22. Lmbrescu Dumitru; 23. Cazan Alexandru; 24. Dr. Nistor Tiberiu; 25. Dr. 
Vulpe Ştefan; 26. Vintilescu Ion; 27. Pora Vasile; 28. Ing. Stieber Ludovic; 29. Ing. Ionescu Dumitru; 30. 
Prof. Const. Brăiloiu; 31. H. Brauner; 32. Dr. Georgeseu; 33. Stan- ciu Stoian; 34. Râul Călinescu; 35. 
Mosely Philipe; 36. Ing. Tr. Heroiu; 37. Kressin Roman; 38. Gheorghiu Constantin; 39. Ilarion Cocişiu; 
40. Ticulescu Dumitru; 41. Alexandru Tiberiu; 42. Gherase Dumitru; 43. Dr. Făcăoaru; 44. Barba Cornel; 
45. Cazan Ion şi fotografii: 46) Dode Stelian şi Vesa Gheorghe. 


PARTICIPANŢII 1936: 

1. Prof. D. Guşti; 2. Dr. Lucia Ţurcan;'A. Pisculungeanu Maria; 4. Balaban Aurelia; 

5. Ifnim Aurelia; 6. Sassu Viorica; 7. D-na Traian Herseni; 8. D-na H. Călinescu; 9. Marcela Focşa; 10. 
Cristescu Ştefania; 11. Constante Elena; 12. Eliza Retezeanti; 13. Elena Lărgeanu; 14. Eugenia 
Topacevschi; 15. Ecaterina Botez; 16. Lepădatu Filofteia; 17. Rădulescu Angela; 18. lana Manolescu; 19. 
Ema Piffl; D-nii: 20. H. H. Stahl; 21. Boia Aurel; 22. Petrescu Ion; 23. Cazan Alexandru; 24. Dr. Nistor 
Tiberiu: 25. Cotuţiu Iulian; 26. Vintilescu Ion; 27. Drăghici Lazăr; 28. Ing. Stieber; 29. Ing. Dumitru 
Ionescu; 30. Aurefi'an Băltăretu; 31. Văsiaşu Alexa; 32. Traian Herseni; 33. Stanciu Stoian; 34. Călinescu 
Râul; 35. Kressin Roman; 36. Cociş Ilarion; 37. Ticulescu D. ; 38. Cazan Ion; 39. Dr. Rămneanfu; 40. Gib 
Constantin; 41. Micit Constantin; 42. Ionică Ion; 43. losif Octavian; 44. Conea Ion; 45. Crişan Ştefan; 46. 
Jacques Lassaigne; 47. Helmuth Haufe; 

48. Banfi; 49. Bakk Petre şi 50. Venczel. 


S0CI0LBUC 






MONOGRAFIEI SOCIOLOGICE 


BIBLIOGRAFIE: 

1. RauC Călinescu: Pescuitul la Şanţ, Sociologie Românească An. I, No. 3. 

2. Lena Constante: Varvara Guşă şuşiţa din Şanţ, Sociologie Românească An. I, No. 3. 

3. I. C. Cazan: Ve rş de dragul lui Badea, strigături, Sociologie Românească An. 1, No. 4. 

4. Ştefania Cristescu: Descântec de dragoste şi joc, Sociologie Românească No. 4. 

5. Ştefania Cristescu: Cum descântă de întors Ana Dănilă din Şanţ, Sociologie Românească An. I, 
No. 5. 

6. Roman Cressin: Materiale privitoare la statistica demografică şi economică a comunei Şanţ, 
Sociologie Românească An. I, No. 5. 

7. Roman Cressin: Mişcarea populaţiei Sociologie Românească An. I, No. 6. 

8. Roman Cressin: Familia, Sociologie Românească An. I, No. 7—9. 

9. Râul Călinescu: Vânătoarea la Şanţ, Sociologie Românească An. I, No. 7—9. 

10. Dr. I. Făcăoaru: Anthropo-sociologie, Sociologie Românească An. I, No. 7—9. 

11. Phitipe Mosely: Lumea psihologică a unui american din Şanţ. 

12. Redactare colectivă: Cununa în satul Şanţ, Sociologie românească Anul I, No. 2. 

învăţăminte şi gânduri pentru viitor. 

Mi-am îngăduit cândva, la despărţirea monografiştilor din satul Cornova, să afirm 
că cel puţin pentru o mână de oameni, crescuţi la şcoala sociologiei din Bucureşti, anii 
vieţii noastre s’au numărat multă vreme pe anii campaniilor monografice. Intr’adevăr 
este o viaţă întreagă de om, pe care ne-am trăit-o în jurul aceloraşi gânduri şi aceloraşi 
deprinderi. De peste zece ani de zile noi suntem obişnuiţi să stăm cel puţin câteva luni 
de zile la ţară. muncind pentru sat. Ba, când ne îngădue scurtele răgazuri ale meseriilor 
noastre, mai fugim şi peste an, 2—3 zile, în câte un colţ de ţară. Legătura aceasta directă 
cu viaţa oamenilor atât de simpli şi atât de cumsecade de la sat ne-a făcut să creştem pe 
alt calapod sufletesc şi într'alt climat intelectual decât al orăşanului obişnuit, muncind 
iarna în birouri şi vara odihnindu-se în staţii balneare. Şi munca aceasta, an de an, în 
domeniul monografiei este atât de fermecătoare încât noi cari o cunoaştem ne uităm cu 
oarecare milă la acei cari nu ne sunt tovarăşi. Viaţa monografiei este o viaţă de 
necontenite bucurii şi în acelaş timp o viaţă de lupte. Pornirea în campanii monografice, 
cu gândul şi cu sufletul cu care am pornit noi, însemna o adevărată aventură spirituală şi 
o bătălie a trebuit să fie dusă şi contra noastră, şi contra puţinătăţii talentelor noastre, 
dar şi contra sufletului ţărănesc care se ştie atât de bine păstra în taină, arzând mocnit. 
An de an întreaga noastră atitudine s’a schimbat de aceea pe măsură ce am trecut de la 
începuturile noastre neîndrăsneţe, la anii de romantică îndrăsneală, până la anii de 
închegare matură şi cumpănită de acuma. 

In tot acest timp fără îndoială că ceeace ne-a fost un sprijin necontenit era frumoasa 
atmosferă sufletească de adâncă prietenie şi de stimă care ne lega pe noi toţi, sub directa 
priveghere a aceluia; cu care ne-am lăudat în totdeauna că ne este nu numai dascăl, ci şi 
adevărat prieten, de părinte care 


S0CI0LBUC 




H. H. STAHL: ŞCOALA 


se bucură decâteori unul dintre ai lui avea o izbândă şi îi ajută pe toţi să aibe cât mai 
uşor aceste izbânzi. Atmosfera sufletească, mai ales a celor dintâi campanii 
monografice, era din această pricină foarte plăcută şi în acelaş timp foarte folositoare 
din punct de vedere educativ. Fără îndoială că un grup de oameni tineri trăind laolaltă 
o experienţă nouă trebuia să ajungă a constitui la un moment dat, un fel de clan cu 
anumită psihologie şi anumite deprinderi. Ba chiar cu un anumit fel de a privi viaţa şi 
de a răstălmăci propria lui viaţă socială. Vor rămâne neşterse pentru noi amintirile 
gazetelor şapirografiate pe care le scoteam săptămânal în cursul anumitor campanii, 
cum de pildă cea din Fundul-Moldovei, gazete în care ironizam micile mizerii ale vieţii 
noastre aspre şi căutam în acelaş timp să şi vindecăm pe unii dintre tovarăşii noştri de 
muncă, de unele greşeli fie de fel de a fi, fie de metodă de lucru. Deasemeni, vor 
rămâne neşterse amintirile micilor reviste în care, evident, atacam toate problemele, 
„pe cadre şi manifestări", cu haz dar şi cu folos. Sau, încercarea noastră de a organiza 
legăturile erarhice stabilite între toţi monografiştii pe schema unei răzăşii „umblătoare 
pe patru bătrâni". In tot cazul unii dintre noi nu se vor deslega niciodată de frăţia de 
cruce pe care, mai în joacă, mai în serios, am stabilit-o între noi, după toate regulile 
obiceiului pământului. 

Viaţa aceasta sufletească a monografiei merită să fie amintită cu atât mai mult cu 
cât datorită ei s’a putut naşte în mijlocul nostru credinţa comună într’o datorie de 
muncă pe care trebue să ne-o îndeplinim şi pe tărâmul acţiunii de ridicare culturală a 
satelor de cari ne legasem viaţa. 

Deşi gândurile noastre la început erau numai gânduri de oameni de ştiinţă 
abstractă, aşa cum se cuvenea unor membri ai Seminarului Sociologic, totuş noi nu ne¬ 
am putut opri de a nu trece încă din primele zile la o acţiune culturală. 

In primul rând am simţit nevoia de a ne uşura munca printr’o acţiune de luminare 
a sătenilor asupra rosturilor pe cari le urmăream. Cel mai nimerit mijloc pentru aceasta 
era să aduni laolaltă pe săteni şi a le vorbi Pentru a face mai plăcută această comunicare 
de idei, alegeam prilejul unei şezători culturale pe care o dam noi, monografiştii. 
Această şezătoare însă nu putea fi o şezătoare improvizată, ci ea trebuia să fie o 
şezătoare-model. Ne-am căsnit atuncea să găsim cele mai bune metode de organizare a 
şezătorilor. Ne putem lăuda că încă din 1926, la Goicea, am întrebuinţat modelul de 
şezătoare pe care şi astăzi încă îl practică Echipele Studenţeşti Regale. Acelaş sistem de a 
amesteca partea plăcută, hazlie, cu scurtele cuvântări de educare a sătenilor în 
domeniile sănătăţii, ale muncii sau ale ridicării sufleteşti şi ale minţii. Aceeaş încercare 
de a face ca sătenii să participe activ la şezătoare, prin tot felul de mijloace, printre cari 
împărţirea de mici premii în cărţi celor cari ghicesc mai repede ghicitori, s’a dovedit a fi 
întotdeauna cel mai bun. Şi mai ales ne-am simtit obligaţi ca din această şezătoare să nu 
tragem numai noi foloase, ci şi satul, căruia cu acest prilej îi donam şi îi organizam o 
bibliotecă şi căutam a-1 

Echipa monograficâ din Goicea Mare (1925). 



A doua echipâ monografică: Rujef (1926). 

Nerej-Vrancea: D-l Profesor D. Guşti de vorbă cu sătenii (1927). 



Monografistii din campania Nerejului. 

Monoorafijtii din Fundul Moldovei-Bucovina (1928). 



in expediţie monografică: (Fundul Moldovei). 

Şezătoarea monografiştilor din Fundul Moldovei. 

Cel dintâi muzeu: într'o sală a şcolii din Fundul Moldovei. 

Monografistii din campania Drâgus (1929). 



O şedinţă de şefi de echipe (Drăguş). 


SOCIOLBUC 

















MONOGRAFIEI SOCIOLOGICE 



Echipa medicalâ (Drâgus 1929). 



Echipa „administrafiv-politică" la lucru cu Consiliul comunal din Drâgus. 

O şedinţă pentru asanarea Cooperativei din Drăgus. 

D-l Profesor D. Guşti, anchetând. 

Echipa cinematografică, filmând Buzduganul din Drăguţ. 

Muzeul Drăguţului (Sala Seminarului de Sociologie, 1929). 



Un alt col| de odaie drăguţanâ, din Muzeu. 

Ţesături, unelte ţi obiecte religioase, din Muzeu' Drăguţului. 

Vizita studenţilor germani la Echipa monografiştiior din Runcu (1930). 

înregistrări de folklor muzical, la Runcu. 



Sătenii din Runcu, ascultând la aparatul de Radio, adus de echipă. 

D-l Profesor D. Guşti, naş monografist, la o nuntă din Runcu. 



Şezătoarea tradiţională de întemeiere a bibliotecii: la Runcu 1930. 

Echipa monografică din $anf-Năsăud (1936). 



Scenă filmată: o nuntă în Şant-Năsăud (1935). 

determina ca el singur să meargă mai departe până la crearea unui Cămin Cultural. Ne 
lăudăm că nu este sat în care să fi lucrat o monografie şi unde să nu avem o bibliotecă a 
Seminarului. De asemeni, la început pentru nevoi de cercetare, dar la urmă cu intenţii 
curat educative, am organizat premieri de costume frumoase, de gospodării bine îngrijite 
şi împodobite, de buni cetitori ş. a. m. d. Iar de la Nereju încolo, de când am început a 
avea printre noi doctori, nu ne-am mai mărginit la studiul cadrului biologic, ci am 
început să ducem adevărate campanii de higienă socială, de combatere a plăgilor sociale, 
de priveghere a celor sănătoşi precum şi a celor bolnavi. Studiul vieţii economice ne-a 
silit şi el să ne amestecăm în viaţa economică a satelor, fie îmbunătăţind tehnici de 
lucru, fie introducând noui sisteme de cultură, fie asanând sau creind cooperative. 

Planul de muncă culturală pentru ridicarea satelor s’a născut de aceea în chip firesc 
din activitatea de cercetare. Pentru noi, şi încă de la început, cercetarea şi acţiunea erau 
ca două surori gemene şi nedespărţite, şi pentru amândouă am creiat câte o tehnică 
specială. Şi nici nu se putea să fie altfel pentrucă studiul realităţii sociale a satului te 
duce la nişte concluzii atât de dureroase încât e cu neputinţă să te abţii de la acţiune. 
Sunt atât de multe dureri încât nu te poli răbda să nu vii cu o alinare dacă îţi stă în 
putinţă. Şi sunt atât de multe frumuseţi care tânjesc înecate în buruiana deprinderilor 
noui şi rele, încât nu te înduri să nu le dai o mână de ajutor. 

Desigur că ceeace a rămas gândul nostru cel dintâiu, a fost tot acela de a face o 
cercetare ştiinţifică în primul rând şi numai în al doilea de a duce o acţiune culturală. 
Astăzi Echipele Studenţeşti Regale, deşi duc şi ele o acţiune de întemeere a muncii 
practice, printr’o prealabilă cunoaştere ştiinţifică a satului, pun totuş accentul pe 
acţiunea directă culturală. Dar de fapt este vorba de una şi aceeaş metodă. Experienţa de 
laborator sociologic pe care am făcut-o atâţia ani de zile, a dat fără îndoială roade şi în 
acest domeniu al Echipelor Regale, al creerii unei metode de lucru pe care de aci înainte 
o vor aplica din ce în ce mai mulţi oameni. 

Dorinţa noastră şi credinţa noastră este că sămânţa Seminarului de Sociologie va da 
roade. Poate că nu este departe vremea când în cele mai multe dintre sate, Căminele 
Culturale vor lucra după modelul Echipelor Studenţeşti, când deci ne vom afla în faţa 
unei campanii extensive de cercetare a realităţilor sociale de la noi, de prefacere deci a 
întregii opinii publice şi de creare a unei noi psihologii centrate în jurul gândului de 
serviciu social care să fie atmosfera necesară în care să poată înflori satul românesc într'o 
renaştere a sa. 

In acel moment Seminarul de Sociologie, care este şi un Seminar de Etică şi de 
Politică în acelaş timp, şi odată cu el Şcoala sociologică din Bucureşti, îşi vor fi făcut pe 
deplin datoria. 

